qundao/data-zh-poetry huggingface dataset:
重阳后二日寿钱使君
作者：卢龙云
朝代：明

昨日登高上霸台，凉风吹动紫云隈。遥瞻瑞气缠南极，复有祥光彻上台。双旌问俗多馀暇，五裤腾欢遍草莱。正好乘秋同染翰，不妨对月更衔杯。南山颂岂寻常匹，北阙恩还次第催。心事久为清献侣，循良真自颍川来。股肱会见承先诏，文武于今仗异才。一路清风随五马，九天湛露溢三槐。芳尊此夕且饶兴，醉笔能翻九万枚。
野水
作者：卢龙云
朝代：明

得雨偏成势，因风亦起波。总知行路者，愁对夕阳多。
野泊二首
作者：卢龙云
朝代：明

日暮且维舟，川原浩无极。宿鸟投深林，疏云过绝壁。伫立暂彷徨，搔首空叹息。昨朝辞簿领，今晨远行役。王事敢云劳，俛仰怀今昔。四野何苍茫，客怀方未已。欲寝不成寐，徘徊揽衣起。推篷视众星，灿灿临江沚。萧瑟西风来，吹入群芳里。秋夜殊未央，所思在万里。
野泊二首·其一
作者：卢龙云
朝代：明

日暮且维舟，川原浩无极。宿鸟投深林，疏云过绝壁。伫立暂彷徨，搔首空叹息。昨朝辞簿领，今晨远行役。王事敢云劳，俛仰怀今昔。
野泊二首·其二
作者：卢龙云
朝代：明

四野何苍茫，客怀方未已。欲寝不成寐，徘徊揽衣起。推篷视众星，灿灿临江沚。萧瑟西风来，吹入群芳里。秋夜殊未央，所思在万里。
量移司农分署答李成白姚巽卿二首
作者：卢龙云
朝代：明

有客新篇炫彩霞，翛然逸调胜群哗。每因留滞怜羁宦，肯许文章附大家。禅戒并宽莲社酒，枯肠翻笑玉川茶。商飙渐有清秋兴，笔底能无复梦花。几年漂泊江之湄，此日频烦领度支。公事正须相料理，百家端合稍停披。持筹但可资分画，授简何妨听赋诗。水旱近来多奏牍，中和宣布在何时。
量移司农分署答李成白姚巽卿二首·其一
作者：卢龙云
朝代：明

有客新篇炫彩霞，翛然逸调胜群哗。每因留滞怜羁宦，肯许文章附大家。禅戒并宽莲社酒，枯肠翻笑玉川茶。商飙渐有清秋兴，笔底能无复梦花。
量移司农分署答李成白姚巽卿二首·其二
作者：卢龙云
朝代：明

几年漂泊江之湄，此日频烦领度支。公事正须相料理，百家端合稍停披。持筹但可资分画，授简何妨听赋诗。水旱近来多奏牍，中和宣布在何时。
金将军招集镇南楼赋赠二首将军曾有事东粤兹移镇楚
作者：卢龙云
朝代：明

杯酒南楼寄兴新，将军礼意为谁真。清平乐事逢今日，儒雅风流识主人。四野苍茫馀杀气，千山迤逦隔边尘。论文好及韬戈会，无那旌麾拥传频。忆君授钺向东行，谈笑曾销渤海兵。两粤风尘兼节制，五溪荒服待旄旌。龙城久幸无蜂扰，麟阁还期有骏声。圣世莫嫌虚抱武，且将休养答升平。
金将军招集镇南楼赋赠二首将军曾有事东粤兹移镇楚·其一
作者：卢龙云
朝代：明

杯酒南楼寄兴新，将军礼意为谁真。清平乐事逢今日，儒雅风流识主人。四野苍茫馀杀气，千山迤逦隔边尘。论文好及韬戈会，无那旌麾拥传频。
金将军招集镇南楼赋赠二首将军曾有事东粤兹移镇楚·其二
作者：卢龙云
朝代：明

忆君授钺向东行，谈笑曾销渤海兵。两粤风尘兼节制，五溪荒服待旄旌。龙城久幸无蜂扰，麟阁还期有骏声。圣世莫嫌虚抱武，且将休养答升平。
金陵元夕篇
作者：卢龙云
朝代：明

令节招携聚会频，移尊更傍帝城闉。金吾不禁閒游骑，玉漏休催结赏人。淑气千门方霁雪，阳和满目堪怡悦。九微灿若紫垣星，百影辉连朱户月。太乙通宵祀汉宫，此时卜夜将无同。银花树合光逾远，竹叶杯深乐正融。佳丽金陵美自昔，留连想见豪华日。临春阁上管弦多，结绮楼头歌吹溢。吾党如今但乐群，却缘高会得论文。共看结綵娱清夜，最好传柑遗细君。见说天官初定籍，造物悠悠未易测。世事何心卜紫姑，但须剧饮同今夕。
金陵怀古
作者：卢龙云
朝代：明

山川望吴越，风雨到金陵。佳丽宁销歇，豪华几代兴。江云开晓霁，岭树入秋澄。天府元堪据，皇都旧所仍。凤凰真气绕，鳷鹊瑞烟腾。吴苑花如锦，秦淮酒似渑。六朝功未一，千里志先矜。结绮歌声续，临春乐事增。龙蟠天自险，虎踞地堪乘。霸业如川逝，王图与日升。高皇秉神武，真主协英称。汉帝为天授，胡元自土崩。安攘随近远，三五直咸登。卜洛符周历，两都业并弘。
钱使君寄寿老母赋答
作者：卢龙云
朝代：明

忆别河梁越岁华，云山千叠总为家。芳樽已隔吟边月，彩笔犹传梦里花。自引斑衣娱爱日，难将春酿拟流霞。遥闻双白重开宴，几颂南山庆倍嘉。
钱使君惠茶
作者：卢龙云
朝代：明

春早仙芽出洞天，清泠堪试惠山泉。年年采撷占雷候，片片鎗旗爱雨前。一院真香烹野服，几杯沉困破愁眠。月团谏议恩元渥，祇阅斜封愧玉川。
钱使君虚白室二首
作者：卢龙云
朝代：明

傍舍新营可数椽，一尊许我坐谈天。剑光入夜床头出，似有青藜烛汗编。小斋如舫托深居，东壁文光逗绮疏。半点红尘飞不入，散衙堪自对清虚。
钱使君虚白室二首·其一
作者：卢龙云
朝代：明

傍舍新营可数椽，一尊许我坐谈天。剑光入夜床头出，似有青藜烛汗编。
钱使君虚白室二首·其二
作者：卢龙云
朝代：明

小斋如舫托深居，东壁文光逗绮疏。半点红尘飞不入，散衙堪自对清虚。
钱塘观潮
作者：卢龙云
朝代：明

维舟日已暮，坐听浙江潮。长风吹海岸，落照衔山腰。潮声一以厉，波光亦复遥。浩荡豁心目，因之破泬寥。缅矣怀今昔，盈虚岂一朝。吴越相雄长，倏忽如迅飙。髑髅千古恨，一旅耻夫椒。高台竟游鹿，贞魂讵可招。怒涛空自托，往事一长谣。瞬息潮还汐，推篷月可邀。渔灯互明灭，船头响洞箫。独客惟杯酒，堪以永今宵。胡为多苦心，历历认前朝。
钱茂才自浙中来访备述其途次之阻赋此送之
作者：卢龙云
朝代：明

有客来东海，衣冠旅望同。凄凉家难后，漂泊路岐中。桂玉知难继，兰金强未通。鸰原翻自苦，鲋辙岂应穷。旧物青毡尽，新愁绿醑空。尘埃宁物色，羽翼困天风。似尔犹蓬转，伊余但桂丛。怜才偏有意，振滞却无功。一饭王孙去，他时重阿蒙。
铁柱宫二首有序
作者：卢龙云
朝代：明

墨绶辞荣日，黄冠入道时。嵩阳元法地，章水亦瑶池。柱藉千年镇，宫开万寿基。睹河思禹绩，移颂大江湄。赖有诛邪法，堪成拯溺功。支祁妖自伏，罔象怪应穷。拔宅登玄阆，遗祠礼玉隆。鲸鲵多未戮，剑术可能工。
铁柱宫二首有序·其一
作者：卢龙云
朝代：明

墨绶辞荣日，黄冠入道时。嵩阳元法地，章水亦瑶池。柱藉千年镇，宫开万寿基。睹河思禹绩，移颂大江湄。
铁柱宫二首有序·其二
作者：卢龙云
朝代：明

赖有诛邪法，堪成拯溺功。支祁妖自伏，罔象怪应穷。拔宅登玄阆，遗祠礼玉隆。鲸鲵多未戮，剑术可能工。
锦江春色图
作者：卢龙云
朝代：明

万里休嗟蜀道难，披图春色满江干。烟开巫峡峰千叠，花接岷峨树几盘。金马岧峣苍霭合，青羊占候紫云宽。何当舣棹星桥下，草阁琴台载酒看。
镇粤楼同朱文学吴将军董孝廉宴集
作者：卢龙云
朝代：明

百尺危楼对夕曛，旅中觞咏得同君。并游词客皆能赋，自识将军雅好文。近地喜无豺虎穴，荒郊多牧马牛群。秋风入夜从萧索，独客愁应醉里分。
长乐将归诸博士弟子同过话别集句
作者：卢龙云
朝代：明

万里归心对月明，鹧鸪啼处远人行。亭皋寂寞伤孤客，旅雁初来忆弟兄。从此草玄应有处，何时开阁对诸生。那堪别后长相忆，碧落悠悠一水横。
长安道
作者：卢龙云
朝代：明

长安佳丽地，自昔帝王州。六衢通绣户，九陌夹朱楼。名花娇上苑，垂杨荫御沟。宝马如龙度，香车似水流。往来朝七贵，经过暮五侯。结束郊畿满，歌舞狭斜留。赤日应难措，红尘可自由。试看外州客，频来易白头。
长歌行
作者：卢龙云
朝代：明

春风动百草，林卉各芳妍。秋霜入原野，零落难久鲜。人生百年内，倏若东逝川。红颜等朝露，旦夕成弃捐。少壮不相待，老大空自怜。先民有遗叹，竹帛无所宣。烱戒事明淑，惜阴慕古贤。
长至前二日送周驾部考绩二首
作者：卢龙云
朝代：明

述职初三载，朝天近一阳。仙郎方绿鬓，世业自青箱。司马为圻父，留都是帝乡。庙谟根本重，简在有辉光。丰镐惟南国，干城实楚材。凤麟明世出，骐骥远途开。宦绩堪殊考，皇恩正大来。春光辞帝阙，归及咏官梅。
长至前二日送周驾部考绩二首·其一
作者：卢龙云
朝代：明

述职初三载，朝天近一阳。仙郎方绿鬓，世业自青箱。司马为圻父，留都是帝乡。庙谟根本重，简在有辉光。
长至前二日送周驾部考绩二首·其二
作者：卢龙云
朝代：明

丰镐惟南国，干城实楚材。凤麟明世出，骐骥远途开。宦绩堪殊考，皇恩正大来。春光辞帝阙，归及咏官梅。
长至日宿河间客舍
作者：卢龙云
朝代：明

年年至日愁为客，此夕愁怀倍不舒。失路未论先策足，征途翻自怅离居。五更清梦随天阙，一点丹心到玉除。最恨邻鸡催晓曙，暗尘旋复满巾车。
长门怨二首
作者：卢龙云
朝代：明

寂寞掩长门，幽思孰与论。亦知非妾妒，空自阻君恩。夜色流萤度，秋声落木翻。啼痕沾舞袖，偏向箧中存。抱镜朱颜换，承恩忆往时。委荣伤旧叶，连理出新枝。明月心堪寄，秋风鬓易丝。游梁多赋客，或有长卿词。
长门怨二首·其一
作者：卢龙云
朝代：明

寂寞掩长门，幽思孰与论。亦知非妾妒，空自阻君恩。夜色流萤度，秋声落木翻。啼痕沾舞袖，偏向箧中存。
长门怨二首·其二
作者：卢龙云
朝代：明

抱镜朱颜换，承恩忆往时。委荣伤旧叶，连理出新枝。明月心堪寄，秋风鬓易丝。游梁多赋客，或有长卿词。
閒居二首
作者：卢龙云
朝代：明

茫茫道路，何时可息。载驰载驱，不遑自逸。鸟倦知还，言返我室。左右图书，长吟抱膝。爰居爰处，葆我天和。衔杯授简，其乐如何。驷马高盖，忧患孔多。人亦有言，对酒当歌。
閒居二首·其一
作者：卢龙云
朝代：明

茫茫道路，何时可息。载驰载驱，不遑自逸。鸟倦知还，言返我室。左右图书，长吟抱膝。
閒居二首·其二
作者：卢龙云
朝代：明

爰居爰处，葆我天和。衔杯授简，其乐如何。驷马高盖，忧患孔多。人亦有言，对酒当歌。
门有车马客为郭学宪作
作者：卢龙云
朝代：明

凉飙集庭树，炎晖撤广陌。抚景叹合并，暮类翻离索。念无心所知，可与陈肝膈。搔首步前除，忽来车马客。年齿丈人行，儒雅文章伯。缱绻叙乡园，酌酒相娱乐。俯仰聆高谈，意气感今昔。天子重才贤，求之偏草泽。出庭固有时，幸兹贤路辟。繄我万里游，谬忝金闺籍。萍水尽他乡，缅焉怀所戚。促膝讵云疲，晤言可终夕。
闻司谏刘先生佥宪闽中赋怀三首
作者：卢龙云
朝代：明

羊郡三年别，鸿音万里疏。狂歌燕市酒，涕泪汉庭书。吾道艰危里，时名想望初。烽烟闽海净，揽辔意何如。青琐班朝日，黄门刻漏时。有怀心独切，封事夜何其。兴礼辞刘向，抡才补望之。圣恩原不浅，出处未堪疑。宪府开闽越，雄才自汉京。莺声辞碣石，龙气望延平。奏疏君门远，刑章列郡清。褰帷过海岳，似亦厌承明。
闻司谏刘先生佥宪闽中赋怀三首·其一
作者：卢龙云
朝代：明

羊郡三年别，鸿音万里疏。狂歌燕市酒，涕泪汉庭书。吾道艰危里，时名想望初。烽烟闽海净，揽辔意何如。
闻司谏刘先生佥宪闽中赋怀三首·其三
作者：卢龙云
朝代：明

宪府开闽越，雄才自汉京。莺声辞碣石，龙气望延平。奏疏君门远，刑章列郡清。褰帷过海岳，似亦厌承明。
闻司谏刘先生佥宪闽中赋怀三首·其二
作者：卢龙云
朝代：明

青琐班朝日，黄门刻漏时。有怀心独切，封事夜何其。兴礼辞刘向，抡才补望之。圣恩原不浅，出处未堪疑。
闻宁夏警报
作者：卢龙云
朝代：明

圣世承平日已久，韬甲休戈但坐守。未闻天子猎长杨，不见将军屯细柳。一朝羽檄西北驰，惨淡秦州战角悲。白骨如山被原野，赤燧中宵动鼓鼙。此时大将方推毂，万里何辞挽刍粟。决策应过汉子房，壮猷岂但周方叔。骄虏旋闻悔祸殃，小丑何堪距大邦。威仪复见汉官旧，转战无须六郡良。豺狼族类心难测，周秦以来无上策。浪说佳兵事不祥，敢谓和戎利已得。乘胜还须缚左贤，铭功有待勒燕然。北伐似闻歌六月，东征何必待三年。直使王庭空绝漠，尽致降夷称属国。长驱凯奏入鹤关，永见胡尘清虎落。
闻岛夷犯朝鲜时西贼未平而朝鲜遣使告急不绝于道
作者：卢龙云
朝代：明

二载宵衣正备胡，却传海上又鸣桴。一时斥堠多烽火，到处闾阎困转输。使者徵兵催草檄，藩邦乞援望衔舻。神州敢谓天将厌，干羽还能格后夫。
闻岛夷遁归二首
作者：卢龙云
朝代：明

几载东征仗钺旄，忽闻候骑报追逃。兵声自足寒群胆，师老何忧长二毛。海外暂宽飞挽檄，军中齐看大环刀。由来干舞夷能格，不信功惟汗马高。如林虎旅训逾精，环海多开骠骑营。选战锋前俱列寨，受降城下渐连甍。攻心自昔谋为上，清野于今策已成。最是君王神且武，远人先尽慑威名。
闻岛夷遁归二首·其一
作者：卢龙云
朝代：明

几载东征仗钺旄，忽闻候骑报追逃。兵声自足寒群胆，师老何忧长二毛。海外暂宽飞挽檄，军中齐看大环刀。由来干舞夷能格，不信功惟汗马高。
闻岛夷遁归二首·其二
作者：卢龙云
朝代：明

如林虎旅训逾精，环海多开骠骑营。选战锋前俱列寨，受降城下渐连甍。攻心自昔谋为上，清野于今策已成。最是君王神且武，远人先尽慑威名。
闻莺
作者：卢龙云
朝代：明

啭觉声初熟，迁看羽渐高。欲飞还绕树，似为惜春劳。
闻蜀人祠刘明府却寄
作者：卢龙云
朝代：明

解绶归来岁屡迁，颂声长自满三川。牛刀故忆武城宰，凫舄难忘叶县仙。百里花光馀制锦，一堂琴韵彻烹鲜。政成渤海犹文法，学本江门只自然。虚拟听莺徵拜阙，旋看携学赋归田。循良孰与廉三异，父老徒闻费一钱。畏路初回九折坂，扁舟长傍五湖烟。渊明遗世觉今是，潘岳閒居善自全。心事平生端不愧，口碑载道久逾坚。羽仪忆昨归三纪，眉寿于今且百年。俎豆宫墙依上圣，春秋秩祀继群贤。由来去后思方切，赫赫何名好为传。
闻蝉
作者：卢龙云
朝代：明

大野腾朝旭，芳郊逗远风。露华知久洁，林响听初同。渐彻层霄外，长吟化日中。一枝元自足，感尔思无穷。
闻谤答林于玄
作者：卢龙云
朝代：明

芳草年年绿，桃今几度花。好移青雀舫，去傍白鸥沙。新水烟初净，名山雾不遮。世情君莫问，趺坐对南华。
闻谤答陈新之
作者：卢龙云
朝代：明

几从畏路戒前车，望入羊肠恨转赊。彭泽故栽门外柳，河阳羞对县中花。稍疑落莫诗为祟，谩道冲腾剑有华。犹幸主恩宽放逐，敢将漂泊怨长沙。
闻雁
作者：卢龙云
朝代：明

羡尔云中雁，春深又北翔。如何天畔客，岁久尚南荒。心岂虞缯缴，谋非为稻粱。静观群物理，漂泊负随阳。
陈以哲孝廉自武夷山中有作寄怀侑以仙洞茶建溪酒赋此答谢
作者：卢龙云
朝代：明

敲门报有山中使，新从武夷下九曲。高人犹在幔亭间，缥缈烟霞三十六。秋阴猿鹤解相留，日宴群仙酣未足。慇勤寄我洞天香，逡巡复有杯中绿。安得乘风辄御虚，伴尔名山脱尘俗。司马云端旧结庐，至今借与何人宿。君来且赴曲江春，莫畏移文绊岩谷。
陈使君报绩
作者：卢龙云
朝代：明

使车何日莅双旌，忽喜三年报政成。泽以褰帷深粤徼，恩堪赐盖下承明。昔闻蜀郡歌来暮，今见河南课治平。共道寇君能几借，徵书早晚下龙城。
陈侍御奉母太孺人还里
作者：卢龙云
朝代：明

雪满初阳候，斑衣下直庐。春风覃帝里，昼锦导亲舆。柳色逾燕甸，花光接赵墟。瑶池青鸟使，玉殿紫鸾书。黄发应多祉，白眉久不虚。登车雄孟博，驱传美相如。旧德贤星聚，新恩湛露馀。萱庭光列鼎，梓里羡充闾。莫恋青霞久，须知白简疏。称觞娱寿域，封事想宸居。将母重来日，鱼轩引鹭车。
陈勋卿招饮龙津别墅先遗长篇赋谢
作者：卢龙云
朝代：明

折简重来忆隔年，深尊容我复谈天。杯前云影千行雁，棋里秋声几树蝉。双屐东山游暂卧，盈门北海坐常延。诗情更觉飞扬甚，彩笔先悬白雪篇。
陈司训膺奖
作者：卢龙云
朝代：明

璧水谈经道已尊，霜台飞檄誉兼存。苏湖教化新移俗，邹鲁诸生并在门。桃李风前争自媚，鹍鹏霄际待齐骞。讲堂喜报三鳣兆，何厌阑千苜蓿盘。
陈孝廉以司马公命来招赏牡丹赋谢二首
作者：卢龙云
朝代：明

海畔春光似洛阳，同来花下对花王。锦如旧赐绯衣色，艳压重开绿野芳。座上彩毫新制曲，尊前歌袂暗浮香。更誇移植依琼树，不羡雕阑百宝装。楼前韡萼号天香，手植何来雨露长。对酒竞看春富贵，明膏犹共夜爃煌。轻红谩映斑衣焕，浅白遥连玉树芳。最是花光饶上苑，清平迟尔进君王。
陈孝廉以司马公命来招赏牡丹赋谢二首·其一
作者：卢龙云
朝代：明

海畔春光似洛阳，同来花下对花王。锦如旧赐绯衣色，艳压重开绿野芳。座上彩毫新制曲，尊前歌袂暗浮香。更誇移植依琼树，不羡雕阑百宝装。
陈孝廉以司马公命来招赏牡丹赋谢二首·其二
作者：卢龙云
朝代：明

楼前韡萼号天香，手植何来雨露长。对酒竞看春富贵，明膏犹共夜爃煌。轻红谩映斑衣焕，浅白遥连玉树芳。最是花光饶上苑，清平迟尔进君王。
陈孝廉父以七十犹守诸生其年家子来索寿章
作者：卢龙云
朝代：明

经术传家旧有声，贤星久重太丘名。斑衣擢桂香先染，彩笔占花念未更。兰树阶庭偏美色，菊萸篱落好餐英。三朝容鬓安车日，岂逐终童更请缨。
陈廷尉封其父如己官
作者：卢龙云
朝代：明

饰吏逡巡守一经，义方初录贲林扃。于门及见齐容驷，荀里宁占但聚星。野服不过求骏市，皇纶偏到狎鸥亭。悬知教仕心逾切，自可移忠报帝庭。
陈比部先生出守雷州寄怀二首
作者：卢龙云
朝代：明

家世才名美豫章，专城遥寄出东方。西曹法象人争睹，南海恩波故未忘。共喜文翁宜蜀郡，谁言长孺薄淮阳。褰帷满听歌来暮，异等应追汉吏良。起草风流汉两都，东来千骑下平芜。含香久重郎官署，露冕初分刺史符。象郡儿童新竹马，羊城人吏旧仙凫。山中几度空相忆，欲寄云椷路转纡。
陈比部先生出守雷州寄怀二首·其一
作者：卢龙云
朝代：明

家世才名美豫章，专城遥寄出东方。西曹法象人争睹，南海恩波故未忘。共喜文翁宜蜀郡，谁言长孺薄淮阳。褰帷满听歌来暮，异等应追汉吏良。
陈比部先生出守雷州寄怀二首·其二
作者：卢龙云
朝代：明

起草风流汉两都，东来千骑下平芜。含香久重郎官署，露冕初分刺史符。象郡儿童新竹马，羊城人吏旧仙凫。山中几度空相忆，欲寄云椷路转纡。
陈氏水楼
作者：卢龙云
朝代：明

问尔餐霞者，何年此卜居。白沙丛翠竹，秋水濯红蕖。机静驯鸥侣，心閒谢鹤书。萧然尘世外，无用忆莼鱼。
陈茂才父母偕寿
作者：卢龙云
朝代：明

里聚德星久，堂开寿域长。对持春酒绿，共看晚花黄。双鹤龄逾健，蟠桃叶正芳。翩翩三凤羽，将近五云翔。
除夕守岁
作者：卢龙云
朝代：明

徘徊不寐漏声残，漂泊天涯笑镆干。凋鬓尚堪羁薄禄，远书长是慰加餐。山川异地同为客，岁月明朝又履端。今夜灯前对儿女，吟怀差胜昨年欢。
除夕寓玉山客舍
作者：卢龙云
朝代：明

守岁萍蓬里，停骖信宿间。两宵看腊去，三日见春还。万里趋金阙，孤灯傍玉山。天时与人事，客况总相关。
除夕至淮上
作者：卢龙云
朝代：明

去岁逢除夕，维舟冰满湖。今岁逢除夕，驱车雨满途。历涉恒苦辛，寒暑代相徂。两经淮水渡，怅念旧酒垆。昔我胡为往，蹑屩三上书。伏阙遭明主，承恩出帝都。道路纷相逐，敢比弃繻徒。自惭千万里，衔命起憔枯。陈力亮不易，何以慰来苏。
雁声
作者：卢龙云
朝代：明

旅雁知秋早，羁人念远劳。尺书凭去翼，先恐粤山高。
雄州陈司理考绩
作者：卢龙云
朝代：明

几度梅花对法曹，岭头春雪唱逾高。朗陵聚后星为福，肺石清来目屡蒿。侍从频年虚召对，平反今日正书劳。趋朝便拟看花去，为问玄都观里桃。
雨中答慰林茂才
作者：卢龙云
朝代：明

海上多梅雨，途中滞客衣。雾当松径合，寒共佛灯微。骨肉经时别，山川几梦归。登楼闻作赋，怜尔谬相依。
雨中闻莺二首
作者：卢龙云
朝代：明

细雨催春暮，流莺尽日啼。湿枝愁并坐，似亦厌卑栖。百啭声逾滑，群飞羽未乾。上林新绿满，容易一枝安。
雨中闻莺二首·其一
作者：卢龙云
朝代：明

细雨催春暮，流莺尽日啼。湿枝愁并坐，似亦厌卑栖。
雨中闻莺二首·其二
作者：卢龙云
朝代：明

百啭声逾滑，群飞羽未乾。上林新绿满，容易一枝安。
雨后登滕王阁集句
作者：卢龙云
朝代：明

风物凄凄宿雨收，别来无处更销忧。水边重阁含飞动，物外何人识醉游。薄宦未甘霜发改，时情深付碧波流。故园千里数行泪，水远山遥步步愁。
雨后郊行
作者：卢龙云
朝代：明

雨过黄鹂转翠林，芳郊云物半晴阴。行行忽听民间语，最喜骄阳渐化霖。
霍廷评以县绩既赠其所后父母复疏请移赠其本生者得旨俞允
作者：卢龙云
朝代：明

世人有二亲，君独有其四。问之何为然，犹子道无异。昔在襁褓时，曷知身所自。稍长解趋庭，膝下两承志。先子守章缝，怀才绌远施。世父里中豪，慷慨多植义。所后暨所生，罔极看无二。先德并能培，作求兹不坠。宦迹始东方，苍黎戴抚字。当宁重循良，恩赉侈衡泌。义方差可酬，明发恒不寐。溯念厥初生，有怀当倍至。一疏动明光，天朝本孝治。生我育我者，龙章幸同贲。佳妇视佳儿，尊亲各自致。主锡讵云私，孝心元不匮。廷尉自无冤，亲恩仍显被。移孝勉为忠，天书谅可冀。宰木有辉光，里人称善事。厚积庆偏流，举颂昌而炽。
青青河畔草
作者：卢龙云
朝代：明

青青河畔草，迢迢京洛道。良人行未归，道远音信稀。长城万馀里，日暮风沙起。遥望隔山川，沉忧曷能已。男儿志四方，贱妾久空房。功名及盛年，离合讵有常。客从北道旋，椷书喜为传。开椷细玩绎，慰我长相忆。功成当早还，安得久离别。
韩公祠祠在西樵山上公名雍时总制两广奏免茶税山人德之后为中官所谮引疾乞归卒谥襄毅
作者：卢龙云
朝代：明

一径穿云入翠微，中丞祠庙出林霏。诛求榷吏恩能逭，采摘山家愿不违。力食总馀君子泽，绣裳真念小人依。春来处处茶畦雨，彷佛甘棠露未晞。
韩烈妇
作者：卢龙云
朝代：明

天地有正气，浩然不可折。人生天地间，赖此完其节。彼美兰房质，秉心何壮烈。结发事夫君，百岁愿同穴。中道忽乖离，黄鹄伤孤飞。未明偕老志，何以守空帷。作嫔儒家日，操行有前规。真金试烈火，就义死如归。解化类仙举，气节凌区宇。生死安足云，身后名千古。世岂乏男儿，草木同衰腐。徒自愧须眉，贞魄宁为伍。
韶州谢使君考绩
作者：卢龙云
朝代：明

江流曲抱九成台，冉冉芙蓉夹岸开。山郭但逢廉叔晚，苍生终赖谢公才。心劳雁泽荒为政，诗劝雌堂暇自裁。报绩九重先赐玺，徵书还自日边来。
题会仙图
作者：卢龙云
朝代：明

蟠桃几树正花开，花下何人独坐来。引得群仙将鹤舞，频频争道进霞杯。
题孤松挺翠
作者：卢龙云
朝代：明

虬鳞鹤盖拥飞芝，相附由来有兔丝。共历岁寒苍不改，岂于桃李竞春姿。
题宪父山居
作者：卢龙云
朝代：明

天地一蘧庐，无用小吾室。卜筑远尘嚣，四顾何寥寂。捲帘面西山，山气佳日夕。清啸凌烟霞，草木皆生色。容膝易为安，图书共四壁。游心六合间，暂兹守泉石。陈平不久贫，负郭门犹席。诸葛自草庐，而怀开济策。诣阙终上书，万里行观国。且为语山灵，移文未须勒。
题寿鹿图为人侄寿其叔母
作者：卢龙云
朝代：明

海气蒸霞日始旭，照见碧桃初度熟。翩翩青鸟自瑶池，伴得女仙骑白鹿。鹿衔芝草声呦呦，桃实累累枝上头。并入丹青图寿禄，因知萱草号忘忧。谁共家园周览远，最是竹林推小阮。丝管骈罗日导舆，好鸟和鸣千百啭。兰玉阶庭雨露长，阿宜岂特称文章。绕膝含饴多集顺，岁岁同开燕喜堂。
题小景
作者：卢龙云
朝代：明

乔木阴森境最幽，扶筇因暇看岩丘。老僧更道心如水，堪共携琴作漫游。
题小景八首 其一 渔
作者：卢龙云
朝代：明

风清鸥鹭渚，波静荻芦湾。何必桃源渡，孤舟尽日閒。
题小景八首 其七 牧
作者：卢龙云
朝代：明

衣沾山翠湿，笛韵野风清。未解歌长夜，空闻扣角声。
题小景八首 其三 樵
作者：卢龙云
朝代：明

洞远烟林僻，山深石径微。夕阳歌互答，还共月明归。
题小景八首 其五 耕
作者：卢龙云
朝代：明

畴绿溪边雨，畦黄谷口云。自能安？亩，世事不须闻。
题小景八首 其五 耕
作者：卢龙云
朝代：明
体裁：五言绝句

畴绿溪边雨，畦黄谷口云。自能安�亩，世事不须闻。
题小景八首·其二
作者：卢龙云
朝代：明

烟雨棹扁舟，披蓑钓大泽。得鱼换酒归，始道渔家乐。
题小景八首·其八
作者：卢龙云
朝代：明

田夫夜饭牛，童子朝出牧。横笛两三声，清响应山谷。
题小景八首·其六
作者：卢龙云
朝代：明

高田二麦青，低田水初绿。邻翁唤赛神，枝头鸣布谷。
题小景八首·其四
作者：卢龙云
朝代：明

斧斤入山时，霜高叶尽脱。日晚始还家，秋声振木末。
题小景八首·渔
作者：卢龙云
朝代：明

风清鸥鹭渚，波静荻芦湾。何必桃源渡，孤舟尽日閒。烟雨棹扁舟，披蓑钓大泽。得鱼换酒归，始道渔家乐。洞远烟林僻，山深石径微。夕阳歌互答，还共月明归。斧斤入山时，霜高叶尽脱。日晚始还家，秋声振木末。畴绿溪边雨，畦黄谷口云。自能安？亩，世事不须闻。高田二麦青，低田水初绿。邻翁唤赛神，枝头鸣布谷。衣沾山翠湿，笛韵野风清。未解歌长夜，空闻扣角声。田夫夜饭牛，童子朝出牧。横笛两三声，清响应山谷。
题张从事思亲卷
作者：卢龙云
朝代：明

永嘉山水钟才贤，盛美由来多可传。近年更见张从事，翩翩文行雅能全。菽水生平欢未足，岁月悠悠感风木。劬劳几废蓼莪篇，白云飞绕他山屋。自从鼓箧出成均，南北都怀寸草春。捧檄绵绵思道路，三釜何由更逮亲。张仲于前称孝友，君今嗣述芳传久。须知移孝易为忠，不独风尘驱下走。显亲何术在扬名，骎骎宦业起家声。已见封章贲泉户，还看兰玉竞敷荣。
题方朔蟠桃图二首
作者：卢龙云
朝代：明

翩翩笙鹤下瑶池，太一坛前侍宴时。自诧蟠桃经几熟，不妨分惠与邻儿。岁岁金门号陆沉，何如寄傲得云林。碧桃种处从花实，翻笑东方别有心。
题方朔蟠桃图二首·其一
作者：卢龙云
朝代：明

翩翩笙鹤下瑶池，太一坛前侍宴时。自诧蟠桃经几熟，不妨分惠与邻儿。
题方朔蟠桃图二首·其二
作者：卢龙云
朝代：明

岁岁金门号陆沉，何如寄傲得云林。碧桃种处从花实，翻笑东方别有心。
题春草池塘卷送邓生访其从兄别驾
作者：卢龙云
朝代：明

江北江南路几千，春风容易老华年。谢家兄弟多相似，不识何人是惠连。
题杨中丞思亲楼二首
作者：卢龙云
朝代：明

背郭重新百尺楼，楼前霜露迥生愁。辞荣不羡千秋观，善养曾轻万户侯。馀庆祇看归绿野，浮生何处觅丹丘。每瞻堂构思贻翼，却喜传家解作裘。一上高楼思悄然，片心长在白云边。蓼莪最引终天恨，岵屺难忘爱日年。锡命几回瞻拜阙，承欢但欲赋归田。至今明发怀如旧，强对开帘月万川。
题杨中丞思亲楼二首·其一
作者：卢龙云
朝代：明

背郭重新百尺楼，楼前霜露迥生愁。辞荣不羡千秋观，善养曾轻万户侯。馀庆祇看归绿野，浮生何处觅丹丘。每瞻堂构思贻翼，却喜传家解作裘。
题杨中丞思亲楼二首·其二
作者：卢龙云
朝代：明

一上高楼思悄然，片心长在白云边。蓼莪最引终天恨，岵屺难忘爱日年。锡命几回瞻拜阙，承欢但欲赋归田。至今明发怀如旧，强对开帘月万川。
题王孙雪在堂
作者：卢龙云
朝代：明

绵绵浚泽出天潢，作室于君羡肯堂。白雪高峰齐峻洁，朱门奕叶有辉光。日华宫比延贤旧，天禄楼如校艺长。人道本枝同百世，看看玉树久逾芳。
题瑞龟桥
作者：卢龙云
朝代：明

百尺虹桥截海成，何劳驱石到东溟。群游尽讶无天险，异迹还徵有地灵。河上欢声齐万户，洛中馀瑞协千龄。几人壮志能题柱，此地堪留驷马亭。
题画
作者：卢龙云
朝代：明

三月莺花处处鲜，山居风物更幽妍。閒来结伴溪桥外，共坐厓头看瀑泉。
题画四首
作者：卢龙云
朝代：明

莺啭千林日，花含万壑烟。看春殊未倦，匹马故留连。林润齐新竹，池光净绿荷。风来能却暑，轩榭晚凉多。万木迎寒序，春华已变衰。祇馀篱畔菊，霜后转多姿。雪里春潜动，疏梅故着花。冲寒仍索笑，随意到山家。
题画四首 其一 琴
作者：卢龙云
朝代：明

已得琴中趣，更操弦上音。美哉山泽意，谁解识汾阴。
题画四首 其三 书
作者：卢龙云
朝代：明

万纪因心画，千言萃圣文。总缘笔有彩，随处掞风云。
题画四首 其二 棋
作者：卢龙云
朝代：明

妙用方员里，神机动静间。旁观应未悟，当局有馀閒。
题画四首 其四 画
作者：卢龙云
朝代：明

远山看竞秀，近水喜常清。最善丹青理，笔端尽物情。
题画四首·其一
作者：卢龙云
朝代：明

莺啭千林日，花含万壑烟。看春殊未倦，匹马故留连。
题画四首·其三
作者：卢龙云
朝代：明

万木迎寒序，春华已变衰。祇馀篱畔菊，霜后转多姿。
题画四首·其二
作者：卢龙云
朝代：明

林润齐新竹，池光净绿荷。风来能却暑，轩榭晚凉多。
题画四首·其四
作者：卢龙云
朝代：明

雪里春潜动，疏梅故着花。冲寒仍索笑，随意到山家。
题画四首·琴
作者：卢龙云
朝代：明

已得琴中趣，更操弦上音。美哉山泽意，谁解识汾阴。妙用方员里，神机动静间。旁观应未悟，当局有馀閒。万纪因心画，千言萃圣文。总缘笔有彩，随处掞风云。远山看竞秀，近水喜常清。最善丹青理，笔端尽物情。
题画寄刘参知先生
作者：卢龙云
朝代：明

解组归来岁屡迁，萧萧林屋对山泉。有人策马朝天去，竟日焚香手一编。
题署中君子轩二首
作者：卢龙云
朝代：明

司计逢多暇，开轩面此君。高枝时近日，密叶每披云。并美不雕操，长瞻有斐文。祗缘风节在，随地见清芬。满林皆绿玉，更长碧琅玕。入夏能清暑，经霜不畏寒。渭滨休拟富，嶰谷可同看。日有平安报，应教俗虑宽。
题署中君子轩二首·其一
作者：卢龙云
朝代：明

司计逢多暇，开轩面此君。高枝时近日，密叶每披云。并美不雕操，长瞻有斐文。祗缘风节在，随地见清芬。
题署中君子轩二首·其二
作者：卢龙云
朝代：明

满林皆绿玉，更长碧琅玕。入夏能清暑，经霜不畏寒。渭滨休拟富，嶰谷可同看。日有平安报，应教俗虑宽。
题群芳图
作者：卢龙云
朝代：明

百卉芬芳各有时，寒梅遇腊转多姿。和羹预待林中实，一种天香分外奇。
题莫廷韩所制兰竹图歌后
作者：卢龙云
朝代：明

幽兰与修竹，展图并堪悦。对竹俗虑消，握兰芳香发。常与善人居，独持君子节。更忆长吟者，千岁字不灭。
题道人隐居图
作者：卢龙云
朝代：明

深谷松云护结庐，万山回合径盘纡。道人已悟青牛诀，别有玄亭自著书。
题邓氏孝友堂
作者：卢龙云
朝代：明

风教从谁仰范模，义门今在凤山隅。君陈本自心为政，公艺何须忍作图。堂构功高人并美，棣兰色秀晚全敷。由来召顺膺多福，试听斯干颂岂无。
题金陵寺遂有亭董吏部在计曹时所建也
作者：卢龙云
朝代：明

金陵城里金陵寺，当是金陵最佳处。一区僻地人罕过，几仞高丘亭可据。海畔忽来吏是仙，造士横经业已传。国计频烦方借箸，公暇犹能觅胜缘。寻幽挈伴山之麓，振衣直上纵遐瞩。诛茅辟石亭乃成，临高望远意偏足。郁葱佳气满钟山，翱翔宫阙五云间。二水分流江浩渺，鸥鸟帆樯日去还。城郭居人十万户，甲第连营纷指顾。缔造初开万载基，歌咏堪裁两都赋。主人登览未多时，内召程材荷眷私。记忆吾曹杯酒侣，中心何日遂忘之。
题马平邑署
作者：卢龙云
朝代：明

作吏元兼隐，萧然一草堂。短墙过月色，虚牖接霞光。阁最閒堪卧，琴还静可张。生平甘澹泊，此味不妨长。
题鹤南飞图寿陈勋卿
作者：卢龙云
朝代：明

图南羽翼出尘寰，矫首层霄未易攀。琴伴昔年游蜀道，笙吹何日到缑山。九皋闻野风前听，千岁巢松月下还。谁解穿云调玉笛，苏仙文物正堪班。
题黄给谏南山精舍
作者：卢龙云
朝代：明

东南海上凤凰山，山下灵岩杳霭间。仙都自昔美泉石，福地由来远市阛。爰溯梁陈始栋宇，百庵十院相连附。中开石室名普门，旧是黄公栖隐处。一从英茂已蜚腾，故社难忘竹院僧。割田岁入充香积，报祀堂留伴佛灯。荒烟野草将沦没，香火延绵尚不绝。巍巍古殿似灵光，郁郁丛祠等千越。善庆应符百世昌，云仍奕叶有辉光。科名异代绳相继，宦业于时久益芳。有美当朝名谏议，亢宗自解承先志。陵谷千年稍变更，箕裘自我宁遗坠。心因念祖切光前，长悬旧隐寄云烟。买山辟地可十亩，作室临厓复几椽。苍松翠竹参差起，怪石飞流接溪渚。堂称乐志怡心神，馆号撷华满图史。长桥木末疑汉津，泉听飞轩迥绝尘。傍舍兼营水月阁，清斋不减辋川人。羹墙祖德自难舍，选胜溪山亦复寡。谁云此地不丹丘，更待他时为绿野。
题龙起卷送何贡士
作者：卢龙云
朝代：明

天尽东南大壑宽，伏龙深处水云寒。一朝雷动初开蛰，万里风长更助澜。头角久应为物睹，飞腾宁复限泥蟠。层霄有路知无极，霖雨他年合并看。
颜茂才过访舟中
作者：卢龙云
朝代：明

二载诗相忆，重逢但客舟。深尊宁十日，片语亦千秋。并合元难定，支离可自由。临岐需后会，天路有鸣驺。
风木遐思卷
作者：卢龙云
朝代：明

大孝思能永，移忠愿未休。音容不可即，岁月感如流。禄养悲难逮，劬劳念莫酬。溪蘋时自荐，风木迥生愁。尚友追千古，宾王薄一丘。衣冠随上序，礼乐象前修。节钺今趋府，干城旧借筹。皇恩旌启佑，世德焕潜幽。有信悬青鸟，为郎羡白鸠。天书期再下，先后贲松楸。
风节堂四咏 其一 柳
作者：卢龙云
朝代：明

霜雪长含淑气，林园渐泄春光。不教道路攀折，百啭莺同建章。
风节堂四咏 其三 桂
作者：卢龙云
朝代：明

深院亭亭独秀，高林冉冉飘香。清芬似从月窟，移来最擅群芳。
风节堂四咏 其二 竹
作者：卢龙云
朝代：明

风袅清声万玉，霜淩劲节千竿。秀色公馀堪览，飞来更有凤鸾。
风节堂四咏 其四 柏
作者：卢龙云
朝代：明

曾傍乌台并列，今依法署偏宜。岁寒苍翠不改，方知晚节难衰。
风节堂四咏·柳
作者：卢龙云
朝代：明

霜雪长含淑气，林园渐泄春光。不教道路攀折，百啭莺同建章。风袅清声万玉，霜淩劲节千竿。秀色公馀堪览，飞来更有凤鸾。深院亭亭独秀，高林冉冉飘香。清芬似从月窟，移来最擅群芳。曾傍乌台并列，今依法署偏宜。岁寒苍翠不改，方知晚节难衰。
飞云洞兰有并蒂之瑞各赋一章
作者：卢龙云
朝代：明

胜苑名花几向阳，喜看兰蕙有奇芳。连枝已讶栽培异，并蒂均誇雨露长。丛转光风双毓瑞，阶联玉树两呈祥。非缘并结宜男佩，定许重沾上国香。
飞云洞景十二首 其一 云洞藏春
作者：卢龙云
朝代：明

背郭晴云绕洞门，依然飞盖旧西园。四时卉木皆春色，最可留人倒绿尊。
飞云洞景十二首 其七 兰亭碧鉴
作者：卢龙云
朝代：明
体裁：七言绝句

漠漠烟光汎蕙兰，更开一鉴水云宽。山阴故事堪修禊，千载风流此并看。
飞云洞景十二首 其七 兰亭碧鉴
作者：卢龙云
朝代：明

漠漠烟光汎蕙兰，更开一鉴水云宽。山阴故事堪修褉，千载风流此并看。
飞云洞景十二首 其三 一区玄草
作者：卢龙云
朝代：明

荜门蓬径隐烟霞，草就玄经自一家。载酒许人时问字，不知谁复似侯芭。
飞云洞景十二首 其九 泛湖钓舫
作者：卢龙云
朝代：明

一片湖光滉漾寒，扁舟明月浸渔竿。磻溪事业应还在，不似羊裘祗自安。
飞云洞景十二首 其二 山楼挹翠
作者：卢龙云
朝代：明

结庐何事栖碧山，云林景物异尘寰。飞楼竟日浮空翠，独坐层轩意自閒。
飞云洞景十二首 其五 绿野耕云
作者：卢龙云
朝代：明

春来日上课农亭，满壑云含雨气青。东作易成耕犊健，居閒能诵兔园经。
飞云洞景十二首 其八 龙洞巢云
作者：卢龙云
朝代：明

灵洞纡回有伏龙，郁葱云气日相从。他时更待为霖雨，八表沾濡泽自浓。
飞云洞景十二首 其六 三径琴尊
作者：卢龙云
朝代：明

薜萝深径敞幽居，暇日琴尊亦自娱。时向竹间留二仲，岂缘日涉但篮舆。
飞云洞景十二首 其十 晚泊溪云
作者：卢龙云
朝代：明

鸥鸟忘机任泊浮，捲纶日暮此维舟。清溪坐对心如水，不定閒云亦共留。
飞云洞景十二首 其十一 五湖烟景
作者：卢龙云
朝代：明

烟波浩渺接平芜，天为何人豁五湖。此地由来争者少，苍生四海望难孤。
飞云洞景十二首 其十二 白云在望
作者：卢龙云
朝代：明

浮云聚散本无期，一上高台入望思。何限停杯心里事，多因极目倚阑时。
飞云洞景十二首 其四 藕花池馆
作者：卢龙云
朝代：明

别馆临池锦绣开，荷衣多在此中裁。凭阑绝爱清难染，避暑何妨数举杯。
飞云洞景十二首·云洞藏春
作者：卢龙云
朝代：明

背郭晴云绕洞门，依然飞盖旧西园。四时卉木皆春色，最可留人倒绿尊。结庐何事栖碧山，云林景物异尘寰。飞楼竟日浮空翠，独坐层轩意自閒。荜门蓬径隐烟霞，草就玄经自一家。载酒许人时问字，不知谁复似侯芭。别馆临池锦绣开，荷衣多在此中裁。凭阑绝爱清难染，避暑何妨数举杯。春来日上课农亭，满壑云含雨气青。东作易成耕犊健，居閒能诵兔园经。薜萝深径敞幽居，暇日琴尊亦自娱。时向竹间留二仲，岂缘日涉但篮舆。漠漠烟光汎蕙兰，更开一鉴水云宽。山阴故事堪修褉，千载风流此并看。灵洞纡回有伏龙，郁葱云气日相从。他时更待为霖雨，八表沾濡泽自浓。一片湖光滉漾寒，扁舟明月浸渔竿。磻溪事业应还在，不似羊裘祗自安。鸥鸟忘机任泊浮，捲纶日暮此维舟。清溪坐对心如水，不定閒云亦共留。烟波浩渺接平芜，天为何人豁五湖。此地由来争者少，苍生四海望难孤。浮云聚散本无期，一上高台入望思。何限停杯心里事，多因极目倚阑时。
飞云洞饯别林别驾之槜李兼呈车使君
作者：卢龙云
朝代：明

吴越山川纪胜游，屏星远道接清秋。邑缘课最荣增秩，郡以抡材裕借筹。展骥途看千里逸，飞云觞为片时留。雌堂到日应知己，共赋登高月满楼。
饮丁别驾园亭因见其二子
作者：卢龙云
朝代：明

驱驰岁月旅中过，谁解招携到薜萝。出郭小车春已暮，逢君浊酒兴还多。短墙暗度烟霞色，丛桂新成雨露柯。自惜赏心羁簿领，可能花下惯来歌。
饮杨贞复太史宅遇雪
作者：卢龙云
朝代：明

白玉堂前满六花，天然色相斗瑶华。兴来不假山阴棹，坐久频煎学士茶。鳷鹊影分光入户，鹔鹴寒仗醉为家。罗浮一别无消息，忆共看梅到海涯。
馀庆堂为郝司理赋二首
作者：卢龙云
朝代：明

华堂清峻表西河，高士当年号乐窝。荀氏星辰元聚德，张家门巷待鸣珂。功方种玉应同大，遗比籯金较孰多。况是作求称嗣美，致祥端合迓天和。亲舍瞻云万里遥，桂丛犹记小山招。莫论巢许轻尧禄，须信金张重汉貂。玉树栽培来已远，金茎雨露喜初饶。总缘召顺膺多福，不尽恩光下九霄。
馀庆堂为郝司理赋二首·其一
作者：卢龙云
朝代：明

华堂清峻表西河，高士当年号乐窝。荀氏星辰元聚德，张家门巷待鸣珂。功方种玉应同大，遗比籯金较孰多。况是作求称嗣美，致祥端合迓天和。
馀庆堂为郝司理赋二首·其二
作者：卢龙云
朝代：明

亲舍瞻云万里遥，桂丛犹记小山招。莫论巢许轻尧禄，须信金张重汉貂。玉树栽培来已远，金茎雨露喜初饶。总缘召顺膺多福，不尽恩光下九霄。
首夏即事
作者：卢龙云
朝代：明

柳尽风前絮，葵含雨后英。宦情同白下，岁序又朱明。积贮穷檐竭，烽烟几处生。至尊忧独切，何日见澄清。
马仲高纳姬于冈州载归寿母为赋二首
作者：卢龙云
朝代：明

堂前萱草号忘忧，况有佳人字莫愁。归去小星閒赋咏，婺光长映碧云头。大妇中厨事事精，新来小妇但吹笙。今夕多应降王母，侍儿先见董双成。
马仲高纳姬于冈州载归寿母为赋二首·其一
作者：卢龙云
朝代：明

堂前萱草号忘忧，况有佳人字莫愁。归去小星閒赋咏，婺光长映碧云头。
马仲高纳姬于冈州载归寿母为赋二首·其二
作者：卢龙云
朝代：明

大妇中厨事事精，新来小妇但吹笙。今夕多应降王母，侍儿先见董双成。
马当山
作者：卢龙云
朝代：明

丹厓翠壁俯沧江，指点舟人说马当。何事水灵私赋客，长风一夕送滕王。
马江候潮
作者：卢龙云
朝代：明

舟楫徒能具，江湖未可行。转移天地力，留滞古今情。风漾鸥波细，潮平鹭渚生。中流看鼓舵，更听棹歌声。
驯雉来祥为宪长李公赋
作者：卢龙云
朝代：明

二月足春光，斑斑雉子翔。群依麦垄秀，亦恋柏台苍。雊似升商鼎，来如暮越裳。孤骞怜羽翼，五色见文章。不比如皋获，宁同武库藏。雄飞尤可羡，媒合未云当。渤海徵迁秩，秦封验佐王。华虫应衮冕，时物岂山梁。作室矜翚鸟，将雏对凤凰。文明知有兆，御李意偏长。
高唐王惠自斲桐琴汉宫瓦砚赋谢二首
作者：卢龙云
朝代：明

朱邸由来近峄阳，孤桐清越中宫商。绮罗乍识王门贵，珍重何如单父堂。东阁摧残惜未央，谁知此日重文房。酂侯本自功高者，更得名留翰墨香。
高唐王惠自斲桐琴汉宫瓦砚赋谢二首·其一
作者：卢龙云
朝代：明

朱邸由来近峄阳，孤桐清越中宫商。绮罗乍识王门贵，珍重何如单父堂。
高唐王惠自斲桐琴汉宫瓦砚赋谢二首·其二
作者：卢龙云
朝代：明

东阁摧残惜未央，谁知此日重文房。酂侯本自功高者，更得名留翰墨香。
鸡鸣曲
作者：卢龙云
朝代：明

鸡鸣巷陌间，狗吠墟里侧。刑章戢乱民，里巷方安席。天下当太平，往事空沾臆。谁家轻薄儿，昔居豪盛时。咤叱风云变，意气山岳移。宝剑千金装，鞍马光陆离。五侯同盼睐，七贵或低眉。驱骋洛阳道，调笑酒家胡。出入常千骑，观者塞道隅。入门张华灯，琼浆白玉壶。小姝工赵瑟，大姝美秦竽。捧觞各上寿，愿保千金躯。欢乐犹未已，回飙一夕起。枯蓬离本根，零落从兹始。枝叶曾蔽亏，各逐东流水。何况四海人，兄弟能复迩。
麻滩驿舍睹壁间留咏忆钱五卿二首·其一
作者：卢龙云
朝代：明

记忆三年外，题诗问月岩。风尘今道路，宾主孰东南。酒态应还美，诗篇任自耽。江州司马泪，何地湿青衫。
麻滩驿舍睹壁间留咏忆钱五卿二首·其二
作者：卢龙云
朝代：明

两度分符竹，千重到楚山。骥途翻蹇滞，鸟道总间关。行役思乡远，驱车畏路难。滩声从百折，阅尽见安澜。
黄太史卜居仙湖里冯君奇索赠
作者：卢龙云
朝代：明

凤山山下昔枌榆，江抱如龙宅一区。韦杜城南今托始，谢王江左远相符。堂垂燕翼昌诗礼，阙拜龙章杂紫朱。可奈直庐天尺五，每悬卜筑在仙湖。
黄太史看菊有述见示赋答
作者：卢龙云
朝代：明

猎猎阴风已戒寒，萋萋林卉各凋残。惊看红叶年垂暮，喜对黄花露始团。感物长吟俱寡和，怀人独酌不成欢。玉堂仙客元非远，安得东篱共夕餐。
黄季文过访适张子云继至各示新篇赋答二首
作者：卢龙云
朝代：明

官閒不谢客，二妙忽来过。敢比青云附，俱听白雪歌。宦情原已少，羁思渐还多。非藉论文侣，其如秋气何。海国三千路，钟陵尺五天。薄游成故里，嘉会总高贤。学览无今古，诗传孰后先。并驱知竞美，休愧在卢前。
黄季文过访适张子云继至各示新篇赋答二首·其一
作者：卢龙云
朝代：明

官閒不谢客，二妙忽来过。敢比青云附，俱听白雪歌。宦情原已少，羁思渐还多。非藉论文侣，其如秋气何。
黄季文过访适张子云继至各示新篇赋答二首·其二
作者：卢龙云
朝代：明

海国三千路，钟陵尺五天。薄游成故里，嘉会总高贤。学览无今古，诗传孰后先。并驱知竞美，休愧在卢前。
黄季重自闽中至南昌使君馆之僧舍
作者：卢龙云
朝代：明

闽海当年忆漫游，公馀曾共语千秋。羊肠世路多漂梗，牛耳词坛代作裘。此际风尘羞吏隐，几回书札问沉浮。南州已下陈蕃榻，郡阁能无十日留。
黄贞妇
作者：卢龙云
朝代：明

吊影空堂夜寂寥，夫君魂杳妾魂销。结缡转恨乖违早，垂髡宁知岁月遥。使者采风旌独行，乡人评旦颂高标。他时嗣述应无负，更拟恩光下圣朝。
黎明府移治平乐
作者：卢龙云
朝代：明

古来良吏独称难，宦拙那能走上官。改道方知齐晏子，求名应薄汉倪宽。行过桂岭闻猿狖，别后邾城忆凤鸾。从此治平堪第一，徵书早拟下长安。
黔岭早行
作者：卢龙云
朝代：明

伏尽已多日，炎氛却未清。晓行听木叶，何树着秋声。涧草仍生色，山花不辨名。重重交紫翠，物态转多情。
鼓吹入朝曲二首
作者：卢龙云
朝代：明

朝廷尊北极，地位切中台。久虚调焚任，妙选赞襄才。使者纷相望，徵书蚤下来。箫鼓川原动，旌麾道路开。嘉会投鱼水，欢声彻草莱。严程思侧席，翘首咏康哉。海邦多豪彦，清时共奋庸。明良欣遇合，宏硕喜登崇。茅茹逢千载，葵心达九重。改服戒徒旅，铭勋待鼎钟。精诚孚帝眷，渥泽起人穷。缅想曲江侣，双飞羡最雄。
鼓吹入朝曲二首·其一
作者：卢龙云
朝代：明

朝廷尊北极，地位切中台。久虚调焚任，妙选赞襄才。使者纷相望，徵书蚤下来。箫鼓川原动，旌麾道路开。嘉会投鱼水，欢声彻草莱。严程思侧席，翘首咏康哉。
鼓吹入朝曲二首·其二
作者：卢龙云
朝代：明

海邦多豪彦，清时共奋庸。明良欣遇合，宏硕喜登崇。茅茹逢千载，葵心达九重。改服戒徒旅，铭勋待鼎钟。精诚孚帝眷，渥泽起人穷。缅想曲江侣，双飞羡最雄。
龙江行送黄士明归龙江
作者：卢龙云
朝代：明

樵山巀嶪罗群峰，中天削出青芙蓉。樵湖尽注飞流水，一湾东下江犹龙。中产高人萃清淑，古今上下蟠心胸。往往应时多遇合，文章行业淩苍穹。君年逾壮学日积，飞扬意气追前踪。霜蹄得路轻千里，养成六翮将摩空。天子求贤初爰立，前星瑞协映储宫。异日明良知济美，青云早附毕天工。
龙阳道中水涨以舟行
作者：卢龙云
朝代：明

微茫浦溆汎孤舻，烟景何曾让五湖。习习轻风翔鹳鹤，曈曈初日照菰蒲。随波锦缆疑沉陆，傍险银鞍免戒途。跋涉敢辞王事苦，路难终日悯征夫。
赠南塘祁君
作者：卫元确
朝代：明

城外高人宅，池开巽水傍。晴波漾春碧，芳芷发幽香。燠日舒杨柳，薰风醉海棠。月华流画阁，花气袭冠裳。蒲茁齐如剪，荷开艳若妆。树阴连岸暗，水色映天光。雨细鱼群戏，风微燕并翔。日长无一事，林下任徜徉。
七月十有一日寓馆暂移，是夜梦家父有诗云：“移书别西舍，有梦到云林。树远风难至，窗虚月入深。生徒能夜读，朋友肯来寻。呼得邻家酒，孤斟慰客心。”明日用此韵送吕尊师
作者：危素
朝代：明
体裁：五言律诗

越中开道院，种竹已成林。远路诗篇积，离筵酒盏深。海潮三万里，月晕一千寻。同是殊乡客，何堪送别心。
与邓叔宾兄弟叔侄以王乔下天坛微月映皓鸐分韵送三吴山人游龙虎山兼简江左诸师友
作者：危素
朝代：明
体裁：古风

萝风吹萧萧，筠露净洒洒。明霞结晴曦，晓色晃相射。手指双璚英，一去青山下。迢迢凤麟洲，云气浩如泻。寄谢山中人，离情若为写。
东风行
作者：危素
朝代：明
体裁：古风

东风浩荡吹江南，危子行年二十三。长谣空谷天荡荡，剑倚白日风潭潭。气高颇怪星象动，身在岂为饥寒贪。宫中圣人朝万国，臣抱犁銸在山泽。终年读书空自劳，三岛求仙岂能得。齿牙不动心未摧，欲奏长策天门开。周公仲尼没已久，麒麟凤凰去不来。世无忠臣与孝子，四海风俗何由回。
为李仲经赋得古音琴
作者：危素
朝代：明
体裁：古风

南城李君家有琴，越左刻字名古音。仲春为鼓越裳操，听之使我无邪心。白日落江生夜色，飞云触石愁太阴。粤从世衰淳朴散，三光动荡相攻战。朝歌北鄙何可听，轩辕尧舜不复见。大元德盛礼乐兴，天下民风渐丕变。君当身佩双琼瑶，光天殿上奏云韶。凤皇雍雍鸣赤霄，五城群仙定可招。吾皇端拱四海治，千秋万岁垂鸿猷。
九月晦梦刘山人
作者：危素
朝代：明
体裁：五言律诗

长淮千里路，念子几时回。远梦何因到，安书不寄来。幽怀思水竹，浪迹困风埃。满目飞云尽，秋声万壑哀。
五月廿有二日同邓渐叔仪晋季昭旭肆父昶晢父晚眺，以森木乱鸣蝉分韵
作者：危素
朝代：明
体裁：古风

良朋宴游不可失，邓氏诸昆晚同出。横槎溪口弄飞泉，桐树坳头侃落日。长山唐突短山青，山上十丈苍云横。大风振林归鸟疾，枯木压石残蝉鸣。登高长啸招晴月，古竹吹凉夜如雪。夜如雪，秋氲氲。溪流无滓山无尘，写诗聊寄山中人。
儿秀才古剑歌
作者：危素
朝代：明
体裁：古风

纽邻元师征蜀川，数里杀尽无人烟。天开地辟建大国，尚有兵器沉江边。故人西来得班剑，感古凄凉泪如线。土花蚀尽青燐殷，光采迸云垂白练。大船载之瞿塘归，湍涛震棹鞭冯夷。渎鬼缩头形支离，突蛟斩颈血淋漓。江东豪士何年得，四坐诸公变神色。电光㸌㸌迅雷飞，杀气冥冥两仪黑。欃枪不动邦国宁，天王垂拱黄河清。豪曹虽利竟何用，徒见青天白日风火生。
公无渡河
作者：危素
朝代：明
体裁：乐府曲辞

提壶公，向何方，止公勿渡公欲行。妇人之言公不信，蛟螭纵横河水黄。从公死，入河水，千载同作河中鬼。
凰之飞
作者：危素
朝代：明
体裁：古风

凰之飞兮，朝阳晖晖。彼凤高翔兮，将雏何之。畬田有禾饥不食兮，山有恶木夕不栖兮。西逝白日兮，东流沧波。嗟嗟安母兮，伤如之何。
南京别王道士
作者：危素
朝代：明
体裁：七言绝句

秦淮卧病惜春阴，访问深知故旧心。千里家乡渐投老，云山烂漫许相寻。
叔仪送扇
作者：危素
朝代：明
体裁：七言绝句

抚州竹扇制来新，邓子持归赠野人。六月江南如此热，海风一起静黄尘。
后买琴歌
作者：危素
朝代：明
体裁：古风

邓敦好琴如好色，十年买琴不可得。南城县里客携来，百镒兼金君不惜。竹林踞坐江盈盈，临江三奏龙鱼听。萧森岩壑秋气肃，汹涌天地霜风清。商声洋洋羽声苦，月堕寒光君罢抚。馀音寄意愁人心，别思苍茫正如许。为余再控白玉弦，长谣楚语招飞仙。招飞仙，安得见，独立乾坤泪如霰。
吕尊师画三茅观梅藤为图号曰二老走笔赋之
作者：危素
朝代：明
体裁：古风

三茅观头老梅树，梅边更有长藤古。谁持此画江西来，大瀛海中吕道士。藤枯一似蛟龙县，梅瘦饱受冰霜缠。柯支不逐浮世换，根柢直与扶桑连。传闻茅盈亲手植，坐使草木皆成仙。宋朝渡江一百年，世人不到吴山巅。岂知二物阅兴废，及见渤澥成桑田。战争揖让等黄土，展卷血泪何涟涟。
和吴尊师龙兴纪游二十一首 其一 早饭榾陂
作者：危素
朝代：明
体裁：古风

舟泊榾陂驿，斫鱼餐早饭。是行新雨过，水落寒沙半。棹讴方零乱，鸥鸟忽惊散。笛声起沧洲，又逐惊飙断。
和吴尊师龙兴纪游二十一首 其三 游铁柱观
作者：危素
朝代：明
体裁：古风

已从龙兴游，即往铁柱观。龙精不出奥区囚，鸿水奔流合江汉。沉沉古井清如空，东方大海长相通。千年神剑不可忽，老屋夜夜生雷风。
和吴尊师龙兴纪游二十一首 其二 过清远驿
作者：危素
朝代：明
体裁：古风

云满故乡芳草迷，江东江西人别离。征船几日洪都去，清远驿前听子规。
和吴尊师龙兴纪游二十一首 其四 泊宫步门
作者：危素
朝代：明
体裁：古风

人归石城边，鸟没白沙尾。秋风凉萧萧，波静月如洗。水凫栖不定，半夜犹飞起。
和吴尊师龙兴纪游二十一首·早饭榾陂
作者：危素
朝代：明

舟泊榾陂驿，斫鱼餐早饭。是行新雨过，水落寒沙半。棹讴方零乱，鸥鸟忽惊散。笛声起沧洲，又逐惊飙断。云满故乡芳草迷，江东江西人别离。征船几日洪都去，清远驿前听子规。已从龙兴游，即往铁柱观。龙精不出奥区囚，鸿水奔流合江汉。沉沉古井清如空，东方大海长相通。千年神剑不可忽，老屋夜夜生雷风。人归石城边，鸟没白沙尾。秋风凉萧萧，波静月如洗。水凫栖不定，半夜犹飞起。
和毛越见寄黄茆山道中绝句
作者：危素
朝代：明
体裁：五言绝句

十里黄茆路，几株寒食花。云从山崦没，日向石林斜。
和答张原相见寄
作者：危素
朝代：明

别来两度得安书，犹在仙乡水竹居。年少才华终有合，春寒眠食定何如。奏琴深夜难成曲，采绿终朝不满裾。月色四山清窈窈，空花千树落疏疏。危坐思君到五更，江山东望不胜情。云连仙阙音书远，竹绕幽居梦寐清。山木生凉风汹涌，天河无浪月峥嵘。相期蚤献金门策，莫向林泉老此生。
和答张原相见寄·其一
作者：危素
朝代：明
体裁：七言律诗

别来两度得安书，犹在仙乡水竹居。年少才华终有合，春寒眠食定何如。奏琴深夜难成曲，采绿终朝不满裾。月色四山清窈窈，空花千树落疏疏。
和答张原相见寄·其二
作者：危素
朝代：明
体裁：七言律诗

危坐思君到五更，江山东望不胜情。云连仙阙音书远，竹绕幽居梦寐清。山木生凉风汹涌，天河无浪月峥嵘。相期蚤献金门策，莫向林泉老此生。
奉答孙履常先生见寄
作者：危素
朝代：明
体裁：七言律诗

闭门无梦到京都，自爱云林水竹居。浊酒肯从田父醉，穷乡自与故人疏。天风振树山厓直，海月当楼雪景虚。深忆金陵孙处士，远蒙相寄数行书。
姚文公庐山牧庵
作者：危素
朝代：明
体裁：古风

昔公参行省，于此驻旌旄。至今读书堂，名配匡山高。秀草带烟雾，长林振波涛。鄙人思高远，胜日欣游遨。缅惟草昧初，朔南拥弓刀。公生将相家，卓荦称人豪。文场已孤骞，史笔况载掺。怀公不可见，江水徒滔滔。
子规啼
作者：危素
朝代：明
体裁：古风

子规啼，白月低。春云迢迢春水远，芳草绕庭花乱飞。子规啼时征梦苦，郎船定发潇湘浦。潇湘江上风浪多，春晚胡为不归去。子规好去潇湘啼，重来借汝春树栖。
宗叔方逸来邑走笔寄上
作者：危素
朝代：明
体裁：五言律诗

大醉云关后，归来水竹居。由来百里路，难寄半行书。水落南山直，天空白日虚。思君慰幽独，高谊莫相疏。
寄吴养浩甫吴时以集贤待制代祀南海会稽之神
作者：危素
朝代：明
体裁：七言律诗

使君白云锦盘陀，际会风云意若何。代祀明神崇典礼，尊封四世沐恩波。斗枢照夜奎文近，仙掌凌空沆瀣多。别去经年尚羁滞，相思回首一长歌。
寄山东黄君瑞
作者：危素
朝代：明
体裁：七言律诗

龙虎山头送子归，三年不见重相思。更无书到金溪县，空有人传节妇诗。白鸟沧波春渺渺，寒云落日树离离。相期锦水江头醉，为报轻车已载脂。
寄张太乙张时留江浙
作者：危素
朝代：明
体裁：古风

我曾身着芙蓉裳，笞麟游遍蓬莱乡。蓬莱仙人留我住，醉枕大石歌瑶章。高秋及上麈湖顶，下頫八极天茫茫。石林风烟白日静，但有灏气如飞霜。张君独乘紫凤凰，我得霞佩骖翱翔。星官下谒奏广乐，众客燕集翻琼浆。曾楼高空不得寝，神飙夜撼金琳琅。归来云林闭户坐，忽忆旧事心飞扬。窃闻三月之初吉，飞车直过东海傍。莫从故乡叹禾黍，定驾大舶穷扶桑。浙山迢迢浙水长，何由寄赠双明珰。
寄溪香上人
作者：危素
朝代：明
体裁：五言律诗

山僧吾所敬，不见又经春。说法青龙出，忘机白鸐驯。楚云遮别梦，江月照吟身。遥忆相逢处，深林长绿筠。
寄题大瀛海道院
作者：危素
朝代：明
体裁：五言排律

明州东海角，道院几年开。宝构通丹极，琼林閟玉台。鍊形长对竹，遣兴独寻梅。羽驾乘云气，瑶坛拜斗魁。鸣箫朝引凤，飞檄夜鞭雷。芝草灵苗润，珊瑚老树摧。沧波驯白鸟，幽窟锁黄能。水怪能言语，龙精自往来。仙家凌宇宙，弱水截蓬莱。汉使游空返，秦皇去不回。青山褰翠色，赤日涨黄埃。望极苍茫外，羡门安在哉。
寄题饶氏书楼
作者：危素
朝代：明
体裁：七言律诗

新城饶氏起楼高，楼外青山手可招。古树战风秋澒澒，乱峰含雨昼萧萧。窗通石井蛟龙气，栋峙银河乌鹊桥。嗟我何年一登览，胡床据月坐吹箫。
小偈奉简卧云室中老师
作者：危素
朝代：明

坐禅铭自集云传，一念还超佛祖前。此是菩提真种子，开华成实自年年。天目岩前涧水声，绝崖荒径少人行。等閒会取楞严首，云散天空月自明。九衢尘土尽漫漫，瞬息光阴孰控抟。师子林中方入定，天花如雨落岩端。道人燕坐万缘空，栖凤亭深一径通。只有庭前柏树子，无言长日倚东风。乡僧几载客吴门，世味萧然道义尊。等是江湖未归去，寸心何日与同论。落拓京华久未归，山中抛却绿蓑衣。閒来描写虚空看，但说虚空早已非。
小偈奉简卧云室中老师·其一
作者：危素
朝代：明
体裁：七言绝句

坐禅铭自集云传，一念还超佛祖前。此是菩提真种子，开华成实自年年。
小偈奉简卧云室中老师·其三
作者：危素
朝代：明
体裁：七言绝句

九衢尘土尽漫漫，瞬息光阴孰控抟。师子林中方入定，天花如雨落岩端。
小偈奉简卧云室中老师·其二
作者：危素
朝代：明
体裁：七言绝句

天目岩前涧水声，绝崖荒径少人行。等閒会取楞严首，云散天空月自明。
小偈奉简卧云室中老师·其五
作者：危素
朝代：明
体裁：七言绝句

乡僧几载客吴门，世味萧然道义尊。等是江湖未归去，寸心何日与同论。
小偈奉简卧云室中老师·其六
作者：危素
朝代：明
体裁：七言绝句

落拓京华久未归，山中抛却绿蓑衣。閒来描写虚空看，但说虚空早已非。
小偈奉简卧云室中老师·其四
作者：危素
朝代：明
体裁：七言绝句

道人燕坐万缘空，栖凤亭深一径通。只有庭前柏树子，无言长日倚东风。
小孤山歌
作者：危素
朝代：明
体裁：古风

大孤之石衡且椭，青青长在湖中卧。小孤之石锐以高，峭立淮岸当洪涛。滔滔逝水东流去，两石嶕峣屹天柱。蜀巴之原浩沄沄，壮哉此地江海门。鸿庞稍见土宇旷，疏凿方知夏后勤。名山大泽神所主，过者震惊谁敢侮。云何作庙向江壖，抟土娉婷象龙女。篙师贾客尔何知，坎坎伐鼓持豚蹄。倚篷清坐渔歌起，日暮沙禽来去飞。
山中歌
作者：危素
朝代：明
体裁：四言诗

朝牧于林，暮钓于溪，吾何忧而。
山堂一首寄一二知己
作者：危素
朝代：明
体裁：古风

结发好经籍，雅志颛山林。静恬屏世虑，庶免外物侵。舍东一亩宅，宴处神不淫。沄沄碧涧流，翳翳春云阴。双厓气崷崒，渴日县嵚崟。天景落往沼，原泉到来深。筠桧净茸茸，藤萝郁沉沉。颇谐旷荡意，济世宁无心。羲农安在哉，周孔不可寻。唯将一斛酒，坐对南山斟。慷慨紫芝田，惨淡梁父唫。朋知日疏远，何以相规箴。
崇山游
作者：危素
朝代：明

祈仙古观摩空青，手持铁杖山中行。浮丘真人不可见，窈窈万谷酣秋声。扪萝直登六七里，下頫世间真井底。雷霆震动猎云硠，奕奕灵光夜深起。尊师有道虎狼驯，瑶草满地山如春。仙公不归鹤自语，老木夹路龙生鳞。邓卿顾我三叹息，沧海蟠桃几时得。千年虎魄尚可餐，会见红颜生羽？。
崇山游
作者：危素
朝代：明
体裁：古风

祈仙古观摩空青，手持铁杖山中行。浮丘真人不可见，窈窈万谷酣秋声。扪萝直登六七里，下頫世间真井底。雷霆震动猎云硠，奕奕灵光夜深起。尊师有道虎狼驯，瑶草满地山如春。仙公不归鹤自语，老木夹路龙生鳞。邓卿顾我三叹息，沧海蟠桃几时得。千年虎魄尚可餐，会见红颜生羽�。
徐人歌
作者：危素
朝代：明
体裁：古风

季子有剑秋水色，徐君见之惜不得。徐君墓上荒草寒，季子解剑挂树间。一死一生见交谊，嗟哉延陵吴季子。
怀母
作者：危素
朝代：明
体裁：古风

季春天多阴，往拜慈母墓。恸哭长松根，声彻泉下土。母没儿尚髫，儿啼母仍苦。儿长母不见，岁远益愁慕。白日向西流，沧波自东注。凄凄石上云，翳翳谷中树。抚景抱长恨，苍天莽难愬。
投简李仲公甫
作者：危素
朝代：明
体裁：古风

江东云锦山，积翠脩以峨。云有千载士，憩彼山之阿。考槃幽涧石，结制彼泽荷。贞心抱夷澹，雅量涵冲和。仆也江西人，齿稚侠好多。东将浮渤澥，北拟穷沙陀。尚怀诗礼趋，吾父须发皤。生死愿相许，誓以心靡佗。露中葭薍丛，海底珊瑚柯。晶光轹尘淖，结托古则那。载咏伐木篇，乱以采薇歌。
挽达兼善
作者：危素
朝代：明
体裁：七言律诗

大将忠精贯白日，诸生揽涕读哀词。天胡不陨杨行密，公恨不为张伯仪。满眼陆梁皆小丑，甘心一死是男儿。要知汗竹留芳日，只在孤舟浅水时。
春日上高桥阡
作者：危素
朝代：明
体裁：古风

春草如带长，生于阿娘墓。不见墓中人，但见墓上树。
期冯祥文甫不至
作者：危素
朝代：明
体裁：古风

寒山压楼三日雨，风卷崩云亚高树。山人无事不下楼，空谷寂寥谁与语。平生故人大冯君，约之不来岁聿莫。岁聿莫，君何之。侧闻他日抚州去，又恐促驾江东归。梅花千树化为雪，寄赠惟有长相思。
杭州观阅武和儿伯范
作者：危素
朝代：明
体裁：七言律诗

世祖丕图天广大，外臣雄镇海门西。风高霄汉旌旗动，日射沙营剑戟齐。元帅虎符秋气肃，三军鳞甲晓尘低。百年礼乐今全盛，故国遗民已耄齯。
梁国狄文惠公新庙诗
作者：危素
朝代：明
体裁：古风

大江从西来，万里流汤汤。维唐社稷臣，勋业载旂常。天子在房陵，女后御明堂。晨闻牝鸡鸣，腥闻溢穹苍。猗公秉忠义，耿耿立庙廊。周旋极黾勉，论议忽慨慷。载御卷冕归，宗社奕有光。岂徒保国祚，实欲扶天常。云孙江州牧，宫庙荐烝尝。豆笾孔严洁，丝石载铿锵。再拜久屏息，低回想忠良。作歌劝臣子，百代踵遗芳。
梅峰
作者：危素
朝代：明
体裁：七言律诗

谏疏当时奏汉宫，至今名迹遍诸峰。经台半掩三花树，丹臼横遮五粒松。近水衣裳清露湿，并崖芝术白云封。因君更忆非非子，杖履登临得屡从。
游庐山栖贤寺
作者：危素
朝代：明
体裁：古风

弱冠好山水，朅来庐阜阳。憩涧微雨至，入林春风香。载经三峡桥，地籁闻铿锵。解带缘石磴，爱此泉流长。泄岩凝素乳，洒树见飞霜。冷冷转空曲，湛湛涵清光。五老九千仞，巉绝天中央。紫烟射仙壑，白云冠僧坊。幽思稍愉悦，良朋共翱翔。访古慕宗向，悟玄愧裴杨。超然色界游，圆灵大无方。终当毕吾志，混迹麋鹿行。
游石门寺有怀表兄张伯玉
作者：危素
朝代：明
体裁：七言律诗

石门金刹郁嵯峨，千古楼台插碧波。林结春阴萌草木，岩扃水气吼鼋鼍。野僧贪供云生钵，一老垂竿雨满蓑。肠断张郎成阻越，独攀苍竹听渔歌。
游翠云关和吴山人
作者：危素
朝代：明
体裁：七言律诗

白云回绕翠云关，吾辈登临乐意閒。树拂微烟秋淡淡，港通晴瀑夜潺潺。悲风卷地虎坐石，黑气贯天龙在山。老衲平生不迎客，避人深入竹林间。
玩菊华有怀孙履常吴仲谷二先生
作者：危素
朝代：明
体裁：古风

丛生霜中菊，九月已交花。盈盈照暮色，掞掞攒幽葩。抚时忆贞士，兴怀为咨嗟。采芳欲寄之，念此山川遐。缮性慕丘壑，游神到羲娲。㗩彼柴桑翁，高风邈难加。载歌黄华篇，四坐悄不哗。
留别杨显民先生
作者：危素
朝代：明

我从仁里来，信宿复西去。驱车何间关，日色已曛莫。林幽阒无人，月暗屡疑虎。村虚转迢递，童仆且惊顾。柴门夜篝火，今夕共君住。况匪味道言，萧条复谁语。杨子好道者，其人千载心。而我抑何幸，获聆金玉音。愿为女萝草，托根青松阴。今晨忽为别，怊怅已难任。仰侃天宇高，俯见江海深。安得随长风，化作双飞禽。
留别杨显民先生·其一
作者：危素
朝代：明
体裁：古风

我从仁里来，信宿复西去。驱车何间关，日色已曛莫。林幽阒无人，月暗屡疑虎。村虚转迢递，童仆且惊顾。柴门夜篝火，今夕共君住。况匪味道言，萧条复谁语。
留别杨显民先生·其二
作者：危素
朝代：明
体裁：古风

杨子好道者，其人千载心。而我抑何幸，获聆金玉音。愿为女萝草，托根青松阴。今晨忽为别，怊怅已难任。仰侃天宇高，俯见江海深。安得随长风，化作双飞禽。
秋日怀大瀛海吕尊师
作者：危素
朝代：明

去年君自信州回，斜日江亭送酒杯。犹记别时重有约，秋深日日望君来。寄书已到三茅观，四月君归定得看。楚水吴山一千里，可无消息报平安。
秋日怀大瀛海吕尊师·其一
作者：危素
朝代：明
体裁：七言绝句

去年君自信州回，斜日江亭送酒杯。犹记别时重有约，秋深日日望君来。
秋日怀大瀛海吕尊师·其二
作者：危素
朝代：明
体裁：七言绝句

寄书已到三茅观，四月君归定得看。楚水吴山一千里，可无消息报平安。
种菜为霜雪所杀叹
作者：危素
朝代：明
体裁：古风

云林山人穷到骨，手种菘菜连中唐。栽培深丛照云水，撷掇翠甲盈倾筐。江南仲冬寒气盛，小草无力排风霜。侧闻今岁谷不熟，田里嗟怨吾神伤。大车运米填旧债，一穗不在农夫仓。农夫辛苦食无粟，艺菜正欲充糇粮。上天胡为降杀气，造物骄蹇颓其纲。吾君爱民如爱子，忧国感激张平章。臣愤贪夫满郡邑，臣愿盛世跻虞唐。君不见，豪家大户餍酒肉，暖阁无风咽丝竹。又不见，饥人破铛夜煮蕨根粥，妻子嗷嗷向天哭。
答吕尊师香水珠
作者：危素
朝代：明
体裁：古风

野人头不巾，旷荡礼数略。破帽久无缨，时遇大风落。得君香水珠，感此意不恶。薰之麝脐馨，贯以青丝索。细文疑玛瑙，润色映掌握。颇烦番舶载，亦费巧匠凿。整冠揖贵人，使我不能乐。何当从君游，高举谢城郭。
简方仲永
作者：危素
朝代：明
体裁：七言律诗

方侯大雅比南金，历仕艰难白发侵。祭祀衣冠存古礼，文章雅颂托遗音。故园飞梦春云莫，仙洞题诗碧涧阴。野客南游风雨恶，杖藜乘兴去相寻。
莫冬
作者：危素
朝代：明
体裁：古风

种稻南谷口，凶岁囷仓虚。晚值老农语，出口三嘻吁。幸有高亢田，种麦给群需。有麦且免忧，无麦将焉如。昔谓崖谷底，其俗异黄农。浪迹城府归，却爱淳朴风。猎夫不射雁，云与兄弟同。羽毛岂知道，天理谅无终。
赠儿大同甫之龙岩巡检任
作者：危素
朝代：明
体裁：古风

青青宜洋柳，牡马何彭彭。玉辔锦障泥，儿侯向南征。儿侯俊哲姿，粲粲东吴精。壮志在勋业，将为先亲荣。十岁学文章，十五富六经。心涵宇宙表，思动江河倾。三十辞社邑，万里游燕京。微官坐毡冷，白发日以生。沥血奏长策，青蝇乃营营。踰轮受羁绁，驽骀尽骞腾。得官漳州去，疾风扬旗旌。漳州海之裔，经雪瘴疠清。磨剑耀白日，抨弓杀长鲸。素节凛冰霜，威棱走雷霆。黎氓尽富庶，田里安芸耕。蛮方服仁义，坐见治化成。贱子托深眷，离别宁无情。月色落江水，花气通津亭。广筵集宾客，高楼吹玉笙。天空北斗直，酒罢鸹鹖鸣。王事有期程，行迈不遑宁。闽山莽遥遥，楚云浩冥冥。昔如骨肉亲，今则参辰星。夙夜慎眠食，莫畏艰难婴。丈夫誓许国，岂谓求斗升。相期在千古，勉勉惟忠贞。
赠员怡然员善琴余与之寓于上清宫
作者：危素
朝代：明
体裁：古风

我来蓬海堂中宿，风露满空月在竹。西秦员老夜抚琴，妙音总是云门曲。先王作乐音律谐，载歌南风阜民财。阴湫玄龙冲石裂，赤霄凤鸟从天来。千年古调谁能改，一变新声吁可怪。愿借琴高赤鲤鱼，与子骑之入东海。
赠朱元吉卖墨
作者：危素
朝代：明
体裁：古风

深山闭门二月初，白日雨打梅花枯。野夫读书大石上，粤有一客来吾庐。水杭舟楫陆乘车，来徵后语行江湖。峨峨石峰起云气，下压古井蛟龙居。讵知山人夜烧墨，墨色吹作烟模糊。玄光贯天众星没，草字满壁阴风嘘。述文志者奚假文，通达今古良非迂。悲哉结绳易书契，剖割元气疑无馀。遭逢盛时当返朴，谁复琐细稽虫鱼。远游京师愿寄赠，谨为皇帝书贞符。
赠查泰宇之闽清主簿任
作者：危素
朝代：明
体裁：古风

皓日照白马，查公往南荒。南荒二千里，马瘦道路长。官役相程期，车载十日粮。路经龙虎山，且住深净堂。诸公设高会，四座排金觞。繁弦间豪管，侍女清歌扬。问君行藏计，陈义富且详。为言十四五，博学交老苍。少壮志浩荡，仗剑游四方。不意晚得仕，鬓发飞秋霜。教授古吉州，讲论明三纲。读律始亲民，竟过炎海旁。出为县主簿，又恐案牍忙。庐阜青遥遥，彭蠡深泱泱。岂无田园居，亦可归耕桑。不敢慕高尚，匪图承宠光。恭惟古君子，气貌何端庄。昔在习凿齿，今之汉仇香。方当盛平世，帝圣辅弼良。四裔息征战，畎亩无旱蝗。凡居郡邑职，敬戒垂永臧。上当宣德化，下欲赤子康。公行勿迟留，鸾凤终高翔。山云白浩浩，海月秋茫茫。寄书问骨肉，毋使失相望。鄙夫江海客，年小血气狂。把酒执衣袂，赠之紫游缰。人生贵交谊，自此毋相忘。
赠贵溪安鲁鼎县丞
作者：危素
朝代：明
体裁：五言排律

圣代恩波洽，明时礼乐兴。万方无战伐，多士尽飞腾。科第开贤路，芗溪得县丞。疲氓沾德泽，猾吏慑威棱。律令从兹举，奸凶庶有惩。昆虫无夭札，年谷毕丰登。百里民皆化，期年政可称。阳春嘘暖气，绝壑洁寒冰。问字多山客，求诗半野僧。皂雕风里射，瘦马雪中乘。把剑呼春酒，看书照夜灯。新词题越纸，窄袖剪吴绫。学问端无负，迁班自此升。江西危素氏，歌咏愧无能。
赵文敏饮马图
作者：危素
朝代：明
体裁：古风

萧君学道龙瑞官，此图持赠宝林翁。魏公画马得马趣，落笔宛有曹韩风。腯肥不见筋骨露，腾骧始知气力雄。朝逢圉人吸秋水，精神炯炯方双瞳。卷中题诗十四客，唯有括苍留古色。卷舒雪涕忆前修，太息后来那可识。越城战斗白日昏，故物纷披横道侧。清凉衣钵与马图，似有神明常护惜。法师未老倾橐囊，古书法画门徒将。道初持来慰愁寂，如造吴兴大雅堂。前年沙漠射黄羊，我马飞行霎雪冈。谁挽天河洗兵甲，但骑款段还家乡。
越桼日祥文来奉赠一首
作者：危素
朝代：明
体裁：古风

积云起层峦，大雪被长坂。季冬天正寒，年岁忽其晚。悠悠余梦遥，历历子当返。情亲展良觌，欲语意无限。空堂耿微灯，古木北风乱。天声耳逶迤，野水激虚涧。朋知罕相值，况子甚清简。昔也期不来，长谣发深叹。扬扬水中鳞，渺渺云际雁。明发坐暌离，回首山川远。
过周元公濂溪故宅
作者：危素
朝代：明
体裁：古风

圣远已千载，继述良独难。维公出南纪，大道剪榛菅。济世仰莘挚，斋心师巷颜。知几寔至要，浩浩仁义端。故宅俨斯在，素月照溪湍。濯濯菡萏枝，英英秋露漙。恭闻华盖穸，讲学留溪湾。坠绪久无托，令我心慱慱。
送友人游浙
作者：危素
朝代：明
体裁：七言绝句

常山县前放船开，桐庐江口寄书回。君行不受人间热，六月海潮如雪来。
送吕尊师墨
作者：危素
朝代：明
体裁：七言绝句

客窗学帖费秋灯，流转尘沙空复情。尚有囊中残墨在，今年分赠吕先生。
送吴德谦游京兼问草庐先生起居
作者：危素
朝代：明
体裁：七言律诗

迢迢驿路客船轻，直北关山是帝京。海岛夷人皆向化，翰林学士入论经。云连朔漠瞻天近，秋满淮河见水清。问讯吴公应好在，夜深遥望少微星。
送张幼初之京
作者：危素
朝代：明
体裁：七言律诗

振衣鸣玉上青霄，银汉清秋转斗杓。北阙飞龙天杳杳，南云归雁路迢迢。朝登华岳风生腋，夜饮滦河月入瓢。水竹清虚好真馆，刘安有赋为相招。
送张月梅游江浙拜袁伯长学士
作者：危素
朝代：明
体裁：古风

云林山中三日雨，楼上群峰翠如堵。山人十载始归山，旋葺茅堂种松树。踵门有客何逍遥，留之信宿去莫招。囊衣橐粮具舟楫，千里一揽钱塘潮。东方大海天下无，风雷震荡群龙趋。蓬莱仙人袁大夫，因卿为问今何如。
送朱奚假赴乡试
作者：危素
朝代：明
体裁：古风

孟秋西风起，驾言飏孤舟。羲娥无停驭，行客讵能留。将子饮尊酒，执手山之幽。英英白云飞，靡靡江水流。望望西山陲，道路日已脩。道路日已脩，我怀日悠悠。解帆官步门，振策滕王楼。县知多士中，慷慨陈嘉谋。怀忠许报国，况乃素行修。勉哉励贞操，无为漫离忧。
送朱尊师
作者：危素
朝代：明
体裁：古风

上清真人佩瑶环，远游荆楚何当还。月波流空寒似雪，云气拔地高于山。去年乘风上京国，稽首灵君好颜色。蓬莱坊里烟雾深，昔种蟠桃亲手摘。忽思旧隐玉隆宫，怪物镇在深潭中。浪涛无声江汉静，两剑嘘气如长龙。尔来复作西南去，织女回车引归路。解缨秋濯洞庭湖，采药晨餐石钟乳。翩翩飞驷金盘陀，芙蓉玉冠高嵯峨。醉中长谣送君发，一夜北风吹女萝。
送李常游匡山
作者：危素
朝代：明
体裁：古风

匡庐鬼神聚，厓壑拥青红。泉泄二仪动，山包数郡雄。近闻桂道士，高卧白云中。闻道南康好，江城楚国隅。天皇化作石，彭蠡汇成湖。之子穷幽胜，扁舟逸兴孤。
送桂少孺之会昌学正
作者：危素
朝代：明
体裁：古风

桂公年老才华盛，远作会昌州学正。会昌僻在江西隅，古来地热不可居。居民年来家有井，泄尽瘴烟无疾病。长江水碧风不波，双橹夜发声如鹅。横经伐鼓高堂上，老幼相携来听讲。春秋祭祀黍稷香，钟镛琴瑟鸣锵锵。先王典礼公所秉，努力念之垂永臧。
送王起元之分宁教官任
作者：危素
朝代：明
体裁：古风

大元设学校，于以教万民。吁嗟去古远，世降何沄沄。周孔不可见，圣道日以湮。儒官窃廪禄，法度岂复遵。教化何由宣，礼乐亦以沦。在薮无凤凰，在郊无麒麟。英宗皇帝时，逆气横乾坤。贼子不知父，乱臣已忘君。臣素愤薄世，胆气长囷轮。念之万感集，血泪射秋旻。思见豪杰士，再使民风淳。訚訚王教谕，我里君子人。之官武宁县，挂席当仲春。撞钟集诸生，讲论明彝伦。况逢尧舜君，德泽周八垠。高歌猛虎行，慷慨为子陈。
送程朋游华盖山
作者：危素
朝代：明
体裁：古风

吾郡紫玄洞，程生远游遨。别怀不可写，听我哀弦操。兹山东南胜，秀色凌空高。细路积霜雪，长林带湍涛。天雷震汹汹，飞瀑鸣滔滔。文豹昼深伏，穷猿夜嗷嘈。行行发犹咏，陟险无乃劳。昔绕洞空脚，天风入衣袍。王乔不可见，使我心忉忉。余本尚疏放，夙志思林皋。何当绝埃壒，高举乘鲸鳌。颉颃飞霞佩，不必烦圭刀。
送章右丞戍广西
作者：危素
朝代：明
体裁：七言律诗

文昌桥上紫骝嘶，又送将军戍广西。三省甲兵劳节制，八蛮烟雨入封提。雕弓晓射崖云裂，画角寒吹海月低。已喜皇威清海岱，邑封上将拜金泥。
送胡平远之静江蒙古学正
作者：危素
朝代：明
体裁：古风

至元皇帝初，万国同车书。臣有帕克巴，制作开洪图。遂令蒙古语，传诵周海隅。张官设学校，州邑达国都。盱江胡学正，年少跻宦途。之官静江府，道远良自劬。况闻令大父，昔乘使者车。恩爱尚未磨，强梗亦以锄。兹行抚遗迹，感古心郁纡。孟秋西飙厉，南迈风气殊。空江落涛波，孤舟当自挐。亲年虽未老，念念庭闱趋。康庄御騄耳，凡百慎驰驱。
送郑复常归三山省亲
作者：危素
朝代：明
体裁：古风

嵯嵯麈湖山，飘飘紫薇仙。十年山中鍊形魄，缥缈御气凌苍烟。采芝朝入虎窟饮，抱月夜就龙宫眠。洞天石扇星斗落，紫凤一举天风旋。君家正在沧海头，十洲三岛烟雾幽。手持瑶华度海去，白云乱洒扶桑秋。归来何以为亲寿，蟠木结实行当求。
邓叟时可大寒中见过，语余曰：“余今六十八岁矣，有一子在闽，三年无消息，顾贫且病，无所依倚，不能无求于世。”余悲之，欲济之，橐无一金。相对叹息，追和苏子赠扶风逆旅诗，载之简轴，不以送叟
作者：危素
朝代：明
体裁：七言律诗

邓翁老耄食无粮，卧病愁多白发长。千里南闽无过燕，五更秋雨乱啼螀。年来破屋尘生甑，岁莫空山雪似墙。愧我相逢贫到骨，悲歌此曲意苍茫。
邓省吾先生挽诗三首
作者：危素
朝代：明

噫嗟复噫嗟，哀斯邓先生。平生葆贞曜，白首稽遗经。岂无当世念，冉冉年岁零。养真白云林，足迹不到城。浩歌紫芝曲，惨淡悲风生。泠然竟长往，苍茫隔幽明。临流一挥涕，耿耿难为情。席前执经时，贱子始髫龀。忽忽十年间，此意诚缱绻。春风扫石唫，华月临池宴。相期在岁晚，每别殊思恋。悽愁隔千古，安得重相见。忧患苦相婴，恐惧负所愿。恩义曷能忘，怀哉泪如霰。春山何英英，春江何幽幽。日莫山水间，无以消我忧。朔风翻铭旌，飞雪惨以稠。伊人不可见，回首心悠悠。回首心悠悠，载咏商声讴。老竹尚延月，丛兰自作秋。荒林夜来雨，恻恻令人愁。
邓省吾先生挽诗三首·其一
作者：危素
朝代：明
体裁：古风

噫嗟复噫嗟，哀斯邓先生。平生葆贞曜，白首稽遗经。岂无当世念，冉冉年岁零。养真白云林，足迹不到城。浩歌紫芝曲，惨淡悲风生。泠然竟长往，苍茫隔幽明。临流一挥涕，耿耿难为情。
邓省吾先生挽诗三首·其三
作者：危素
朝代：明
体裁：古风

春山何英英，春江何幽幽。日莫山水间，无以消我忧。朔风翻铭旌，飞雪惨以稠。伊人不可见，回首心悠悠。回首心悠悠，载咏商声讴。老竹尚延月，丛兰自作秋。荒林夜来雨，恻恻令人愁。
邓省吾先生挽诗三首·其二
作者：危素
朝代：明
体裁：古风

席前执经时，贱子始髫龀。忽忽十年间，此意诚缱绻。春风扫石唫，华月临池宴。相期在岁晚，每别殊思恋。悽愁隔千古，安得重相见。忧患苦相婴，恐惧负所愿。恩义曷能忘，怀哉泪如霰。
酬答叶国宾游演法观
作者：危素
朝代：明
体裁：七言律诗

聱牙细路洞门寒，松柏萧森太乙坛。厓坼倒流千岁乳，井空深蓄九还丹。温泉触石阴云起，白露凋林古木攒。我爱登临发高兴，赓歌自写寄君看。
重庆堂诗
作者：危素
朝代：明

翼翼高堂，临水之阳。谁其作之，其氏曰王。高堂翼翼，既深且谧。有直其楹，有虚其室。玄冠于于，厥子来趋。父见其孙，亦克愉愉。旨酒在匜，登豆有菹。其肴孔多，抟兽网鱼。子于父母，亦既能孝。父诏乃孙，繄父是效。其孝伊何，古有嘉则。敬事皇天，以明尔德。
重庆堂诗·其一
作者：危素
朝代：明
体裁：四言诗

翼翼高堂，临水之阳。谁其作之，其氏曰王。
重庆堂诗·其三
作者：危素
朝代：明
体裁：四言诗

玄冠于于，厥子来趋。父见其孙，亦克愉愉。
重庆堂诗·其二
作者：危素
朝代：明
体裁：四言诗

高堂翼翼，既深且谧。有直其楹，有虚其室。
重庆堂诗·其五
作者：危素
朝代：明
体裁：四言诗

子于父母，亦既能孝。父诏乃孙，繄父是效。
重庆堂诗·其六
作者：危素
朝代：明
体裁：四言诗

其孝伊何，古有嘉则。敬事皇天，以明尔德。
重庆堂诗·其四
作者：危素
朝代：明
体裁：四言诗

旨酒在匜，登豆有菹。其肴孔多，抟兽网鱼。
陇头水
作者：危素
朝代：明
体裁：七言绝句

陇头之水向西流，莽莽寒云草树秋。水中尚有秦时血，今古征人到此愁。
陈物初清晖堂
作者：危素
朝代：明
体裁：七言排律

尊师家世华山陈，新筑高堂古涧漘。临水每同鸥结社，采花閒与鹿为邻。窗通晴旭排高树，帘卷秋风暗绿筠。振屐梯山烟淰淰，缚船登濑石粼粼。凤衔春色颁真诰，龙吐霞光夹羽轮。阴洞■中云似塔，白厓奔处雪如囷。拂衣兰草已多碧，在眼楸花无数新。钟磬撼林群鹤唳，丹砂贯井毒蛟驯。张公昔者来归隐，陆子前朝此问津。烟雨晦明真若画，山川灵怪岂无神。未应芝岭终辞汉，可是桃源不记秦。我欲从今就君住，定侃东海卷黄尘。
题三韩沙门玉田花鸟图
作者：危素
朝代：明
体裁：七言绝句

画史幽居得物情，毫端春色可怜生。高僧已是禅心定，花鸟逢人更不惊。
题宋好古墨竹
作者：危素
朝代：明
体裁：七言绝句

我忆东曹粉署郎，琅玕写就拂云长。秪疑散步云林曲，独听秋声待晚凉。
题营丘山房
作者：危素
朝代：明
体裁：五言律诗

太岳流芳裔，何年徙赣州。殊勋思尚父，作室表营丘。故国兵戈后，空山草木秋。穆陵关北路，风雪近曾游。
题赵子昂竹石
作者：危素
朝代：明
体裁：七言绝句

丛篁偏映寒云色，古石犹凝碧藓痕。曾是碧澜堂上月，独临苕水照王孙。
饯张天师北上
作者：危素
朝代：明
体裁：古风

真人衣霞衣，绚烂五采章。羽旌耀华林，缥缈广乐张。曾空七星明，鸾鹤摩天翔。金门廓开朗，剡剡秋云飏。手攀榑桑枝，晞发临东阳。白露不可餐，灵芝空尔芳。誓将清静学，上以裨后皇。民风返太朴，四海阜以康。上天锡纯嘏，眉寿无有疆。
谢许炼师惠图书
作者：危进
朝代：明

茅山许史旧诸孙，还向仙台卧白云。竹外画沙迷鹤迹，花间引水泛鹅群。苍崖翠刻金书字，丹井银床玉篆文。科斗早收东观上，几人相倚播清芬。
送人之七闽宪副
作者：危进
朝代：明

七闽风景异江乡，岭徼缘云去路长。绿涨蛮溪榕叶暗，红蒸海日荔枝香。花间弹舌调鹦鹉，月下吹箫引凤凰。行乐未终淹壮志，轺车行处起秋霜。
题饶孟持所藏赵希远画渚宫图
作者：危进
朝代：明

罨画栏围响屟廊，流苏帐幔郁金堂。玉龙剩注千钟酒，金鸭浓熏百和香。院宇鸣秋霜叶赤，轩窗破晓露花黄。旧时行乐今看画，烟月芦汀雁几行。
泛太湖
作者：卲圭
朝代：明
体裁：五言绝句

风恬一镜平，兰桨击空明。仔细看秋月，浮云亦易生。
磁山
作者：卲宝
朝代：明
体裁：七言律诗

群山滚滚环沧海，看到磁山秀更尊。跨涧有松招客旅，绕崖多竹长儿孙。寒云片片生衣袂，石磴层层人洞门。却羡僧家閒更乐，笑他尘世竟趋奔。
南平佳地
作者：原杰
朝代：明
体裁：七言律诗

平田沃壤远环山，聚气藏风不等閒。秀脉遥盘千里外，清流合泻两峰间。无徵旧县基犹在，有益新城筑弗坚。敷政更需贤令宰，成周治化可追攀。
谒李卫公祠
作者：原杰
朝代：明
体裁：七言律诗

功施唐世建行祠，景仰英风一吊之。碑写岳书铭在昔，简遗将略式今时。气滋碧草春生早，精返苍冥月落迟。庙古山回人迹少，虬松黛柏挂蛛丝。
梦游五台次前韵·其一
作者：友松道人
朝代：明
体裁：七言律诗

梦中缥缈上南台，长啸峰头宿雾开。问道频敲松下户，寻幽遍踏涧边苔。云中楼阁凭高下，谷口云霞自往来。淡月未移疏竹影，庄周蝴蝶几徘徊。
梦游五台次前韵·其三
作者：友松道人
朝代：明
体裁：七言律诗

五点青螺印碧虚，翠微深处有僧居。花开晓嶂幽禽集，雪拥衡门过客疏。偶尔梦随明月去，悠然心共白云舒。归来无限清凉兴，尽付欠伸一枕馀。
梦游五台次前韵·其二
作者：友松道人
朝代：明
体裁：七言律诗

夜来彷佛踏崔嵬，空自临风笑几回。一枕梅花飞蝶梦，半帘梧雨响蛟雷。未圆石上三生话，先献岩前万寿杯。见说个中生地狱，梦魂飞去也心灰。
东埔春耕
作者：古文集
朝代：明

雨湿棠梨水满田，东郊农事正茫然。太平君相调元气，岁岁长占大有年。
宝江渔唱
作者：古文集
朝代：明

秋水长天一色清，月明江上踏歌声。翻思响遏行云处，争似芦洲自在情。
桂岫晴岚
作者：古文集
朝代：明

日出三竿瘴雾消，岚光掩映桂香飘。山中自有巢由辈，心隐清高不弃瓢。
梧峰夕照
作者：古文集
朝代：明

落霞孤鹜带苍茫，半影青山掩映光。纵有丹青描不就，祇应豪客赋诗章。
次郑敬道明府八景总咏韵
作者：古文集
朝代：明

邑中奇秀多山水，宇宙名区堪比拟。古祯遗谶良是潜，故老传闻非率尔。文物诚不下他州，吾祖破荒几百秋。公来览胜有高调，胸次岂同俗吏流。梧冈落照夕返岩，岫桂拂岚晴未了。渔郎歌月溪浅清，径出云檐深窕窈。野渡横舟归客号，杏花雨湿耕农劳。龟峰一塔自千古，石边亭饯松花醪。古今赋咏若干首，此景还来待公久。阳春白雪和再难，斲垩肯为运斤否。
燕石长亭
作者：古文集
朝代：明

此是朝天第一程，柳边风飏酒旗轻。丈夫不洒离筵泪，任唱阳关曲几声。
石径樵归
作者：古文集
朝代：明

伐木宁辞活计疏，苍苔白石雨晴初。归来饱饭黄昏后，还向窗前读古书。
龙津晚渡
作者：古文集
朝代：明

鲤鱼风起浪花生，薄暮行人阻去程。我有济川舟楫稳，与君缓载不须争。
龟峰宝塔
作者：古文集
朝代：明

浮图突兀跨高峰，万古江山胜概同。曾倚危栏题姓字，此身如在半天中。
题松雪山水
作者：古渊
朝代：明

雪后潮痕上钓矶，江南天水一丝微。萋萋芳草迷禾黍，何事王孙尚不归。
农舍
作者：史元中
朝代：明
体裁：七言绝句

布谷声声叫脱裈，一犁春雨绿杨村。年来底事催租吏，未到秋成夜打门。
出东新关
作者：史元中
朝代：明
体裁：七言律诗

十年两度水云东，三径非无旧菊松。客梦入秋惊落叶，交情计日候晨钟。扁舟暗识曾来路，短剑长随未定踪。试问尚平家事了，几时杖笠许相从。
午次杨湖
作者：史元中
朝代：明
体裁：七言律诗

豁目烟波气乍苏，舟人指点出扬湖。风无力处橹声细，日到中时帆影孤。碧落知晴多鹳鹤，沧浪入远只菰蒲。萧然一叶浮空阔，不独波澜是畏途。
秋思·其一
作者：史元中
朝代：明
体裁：五言律诗

世事吟边改，流光醉里过。岁收频下下，公赋益多多。有乃穷渔猎，无忧隐荔萝。康衢终及见，击壤续尧歌。
秋思·其二
作者：史元中
朝代：明
体裁：五言律诗

幽怀无可寄，何处起玄晖。试问驱华毂，曾如入翠微。霜清山有骨，云薄石无衣。尽日风摇棘，谁家白板扉。
大佛谷
作者：史可程
朝代：明
体裁：七言绝句

万叠千盘势渐增，途穷无复怯崚嶒。偶然穿峡闻人语，虎豹窠中一老僧。
广陵先兄阁部墓下作
作者：史可程
朝代：明

一抔乾净地，洒血酹孤樽。雁序沦黄土，荪枝乾白门。蛇龙缠日月，箕尾正乾坤。浩气今何许，空嗟五丈原。烈风梅岭肃，高会自平山。方拾迷楼烬，谁寻遗镞斑。雨垣颓似蒉，江月晕如环。披发疑公下，苍茫羽檄间。
广陵先兄阁部墓下作·其一
作者：史可程
朝代：明
体裁：五言律诗

一抔乾净地，洒血酹孤樽。雁序沦黄土，荪枝乾白门。蛇龙缠日月，箕尾正乾坤。浩气今何许，空嗟五丈原。
广陵先兄阁部墓下作·其二
作者：史可程
朝代：明
体裁：五言律诗

烈风梅岭肃，高会自平山。方拾迷楼烬，谁寻遗镞斑。雨垣颓似蒉，江月晕如环。披发疑公下，苍茫羽檄间。
念奴娇·三山怀古
作者：史可程
朝代：明
体裁：词

崩涛叠浪，映碧空如洗，一轮圆月。鹿走乌啼千古恨，想见英雄本色。市散蜃楼，桑生贝阙，鹤发愁难说。芒寒剑涩，谁怜田岛群客。试问剩水残山，兵戈丛里，倔强心谁热。冷觑当场分得失，好谢广长翻舌。志遂飞虹，名成霞绶，究使乾坤缺。不如休去，螺江垂钓烟阔。
思帝乡·夏夜
作者：史可程
朝代：明
体裁：词

嗟尔萤。幻成思妇灯。乱点帘衣，镜匣总难凭。倩取花前照影，太惺惺。又怕勾香梦，慢腾腾。
摸鱼儿·和其年清明词
作者：史可程
朝代：明
体裁：词

过江来、碎心寒食，泪倾鹃血盈斗。春衫湿透桃花雨，情种如君都有。难消受。旋埋却、灯前月下调簧咮。莺僝燕僽。况齿稚何戡，技工怀智，俏惹白杨覆。花开谢，此意缠绵厮斗。鹍弦那得重奏。笙歌曾恼司空眼，玉树声消残漏。情偏逗。君不见，鲛珠红印湓城袖。春愁叠凑。任画字旗亭，听歌金谷，肠断曲屏后。
映山红慢·咏竹菇
作者：史可程
朝代：明
体裁：词

寒食遗风，才料理、山家妆粔。恐玉薤金■，输他珍饷，驼羹麟脯。园丁忽报濡仙露。遍金谷嗟珊瑚乳。论风格托籍。■■■然芝侣。藜藿齿、徒诧非常，谩说甚、长生餐苣。尽举向、空门击钵，玉版参来钝句。晕红真似霞生面，袅风前茜裙斜护。提筠篮去。摘春情、翠娥应妒。
水龙吟 清明 用东坡韵
作者：史可程
朝代：明
体裁：词

水村山郭寻春，濛濛满眼杨花坠。燕泥红啄，莺梭翠掷，撩人愁思。舞困榆钱，萦残梨雨，泉台深闭。想名题雁塔，勋高麟阁，杯酒酹，君难起。宝马香轮归去，更青苔、绣茵铺缀，墨山过雨，桃蹊吹浪，一湖云碎。妍景迢遥，烟光杳霭，冶游心醉。笑浣花诗叟，为春烦恼，溅高楼泪。
沁园春·宫灯
作者：史可程
朝代：明
体裁：词

温树不言，秘弃谁知，禁■森然。羡重门洞启，君心如日，庭燎初上，荣气弥天。莲步笼纱，金波泻影，火树正开别样妍。依稀看，似银河月晕，玉宇星悬。瑶台翠拥群仙。正香气、氤氲媚管弦。见红篝双引，花迎绮院，羊车乍转，柳曳琼筵。残焰堪怜，兰心忍折，莫遣鸳盟阁外传。须防是，有诤臣拜草，无逸陈篇。
沁园春·戒词
作者：史可程
朝代：明
体裁：词

巧不馀从，穷偏吾恋，非君莫俦。奈鹘林笳奏，谁歌子夜，燕梁泥落，久罢秦讴。北里伤离，西昆忏业，绮丽徒增识者羞。君须记，莫频亲兰畹，宁淬蓉钩。槐宫梦冷沧州。又何事、贪吟羡倚楼。况花圃柳七，才堪捧敕，雄飞亚子，难免批头。歌雪何为，椎鬟吾意，从此辞君御冷游。翛然得，自餐芝佩菊，绰约清秋。
河传·豆荚
作者：史可程
朝代：明
体裁：词

日上。日上。柳丝晴漾。绿暗齐腰。休文行乐度溪桥。青摇。豆初娇。春情冶似清明候。穿花走。潮晕相思豆。蚕娘态比豆花憨。春衫。娇拖燕尾尖。
河渎神·河灯
作者：史可程
朝代：明
体裁：词

桂魄漾寒烟。啾啾鬼语星前。神灯佛火映楼船。俄然放遍金莲。老枫弄影青溪泻。波面灯光如赭。今日吊君泉下。昨秋曾共游冶。
洞仙歌·七夕
作者：史可程
朝代：明
体裁：词

凉生七夕，劲翮翻空矫。怎得秋怀似春好。望银河晻霭，牛女幽欢，频低语，瓜果儿家乞巧。碧桐新露湛，宋玉哀吟，吹向风枝逗栖乌。记秋娘庭院，翠幌萤流，钿合擎、云鬓蝉袅。还须问天公有情无，莫不管星梳，掷将人老。
浪淘沙·闺情
作者：史可程
朝代：明
体裁：词

茸朵唾芳襟。燕语愔愔。麝烟孤袅暗瑶琴。手弄裙腰双绣带，怪结同心。蝶梦暖香衾。消受而今。一钩纤月踏花阴。不信银河天样阔，比得愁深。
石州慢·夏闺
作者：史可程
朝代：明
体裁：词

绿阴蕉窗，粉尽荷池，凉夜寒幌。薄蝉松髻，轻螺腻指，细商眉样。锵然竹戛，隔花似有人行，防他误认金钗响。炎暑逗兰芬，惜蜂忙蝶荡。郎往。猖骄乱局，雪艳传瓷，陡生心上。羞睹帘间燕影，枕前冰浪。瘦来腰小，可奈带眼频移，翻怜妙舞曾旋掌。还恐奏金飙，吹冷芳春想。
苏武慢·感怀
作者：史可程
朝代：明
体裁：词

市上狂吟，窗间鼾睡，此处不关言语。洒落花情，沉酣酒德，偏自巧通仙路。曳履晨星、鸣珂晓月，仆仆蜂衙蚁宇。喜归来、白石清泉，宛尔相逢如故。且料理、云子三升，霞衣半领，试问乾坤觅取。鼎沸薪抽，篱穿竹补，也经老仙传与。镕成骨锁，炼得心顽，尽足耐他雷雨。要无过、鹄白乌玄，何必问伊来去。
荔枝香·本意
作者：史可程
朝代：明
体裁：词

怊怅春归红雨，喧燕语。喜得螺女江边，绡影吹香露。千林霞剪仙姝，丹荔迎风舞。多情、贻我晶丸甘如乳。歌红豆，笑翠靥、盈盈女。摘满筠篮，挑起怨丝愁缕。安得明驼、飞递惊动渔阳鼓。恨把玉鱼偷吐。
虞美人·和秦园韵
作者：史可程
朝代：明
体裁：词

锦花岚彩扶筇去。尚记莺啼处。风吹泫索送征鸿。都付湘云缥缈驿楼中。三分风雨催春老。笑汝诗怀好。枝头鶗鴂恰清明。诉尽绿杨芳草一声声。
行香子·秋兴
作者：史可程
朝代：明
体裁：词

人■酣枫。露结敲桐。飞晶镜、冷逼江蓉。秋云暮矣，隼翮翻空。禁几回惜，几回怨，几回慵。秋来心上，霜凝鬓畔，问天公、何处安侬。难将鹿梦，唤转凫钟。叹笔花秃，剑花涩，帽花红。
西河·西■落晖
作者：史可程
朝代：明
体裁：词

萍叶细。秋旻一碧如洗。莲花欲谢展冰奁，靓妆娇倚。江妃纤手弄金盆，波光誇漾霞绮。鱼濯锦，枫吟紫。琉璃万顷红碎。魂消日醉竞商飙，铁笛横吹。俄然暝色入高楼，乾坤满眼憔悴。孤帆粘影远天际。叹征途、昃景难系。噫嘻吾今老矣。但时摊秋水、朗吟而起。何暇更寻人间事。
贺新郎·午日
作者：史可程
朝代：明
体裁：词

鹤发吟重五。也随时、倾蒲嚼玉，饷鱼笺素。风土儿童成戏谑，剥啄无惊蓬户。惯岸帻、披■前古。醉读离骚声欲堕，吊灵修、逗起伤心处。榴火炽，槿烟暮。银涛万里■三楚。试追寻、蒋陵猿鹤，几番风雨。玉麈金莲调笑里，谁信敌帆飞渡。宁暇问、芜城孤注。菰畔方勤蝇虎斗，锦龙标、掷作石城赌。猊篆冷，小窗午。
和姊丈薛瑄游西湖韵
作者：史廷璇
朝代：明
体裁：七言律诗

西湖泊遍九家湾，不惜黄金买醉还。富贵从教人事变，笙歌乐此赏心闲。风轻画鹢摇红浪，日丽朱楼映碧山。眼底繁华看未尽，鸟啼春晚落花间。
游茅山
作者：史廷璇
朝代：明
体裁：七言律诗

大峰秀出小峰巅，兄弟栖真共得仙。虎守金丹炉内雪，龙蟠玉柱洞中天。日长柯烂惊樵弈，春暖花香喜客泉。杖履重来寻旧约，碧桃开落不知年。
送卜从大会试
作者：史廷璇
朝代：明
体裁：七言律诗

少年南省中经魁，共喜乡书报捷回。学富胸中摅素志，名高天下识奇才。风云步武亨衢近，奎璧文光泰运开。此去禹门桃浪暖，龙头只待一声雷。
送强进士信之赴京
作者：史廷璇
朝代：明
体裁：七言律诗

午夜文星入紫微，天开贤路际昌期。酒摇红浪更酬劝，歌遏行云唱别离。画舫乘风春荡荡，锦衣绚日昼迟迟。江南冀北三千里，回首难禁别后思。
自慰
作者：史弼
朝代：明
体裁：七言律诗

一经教子戴儒冠，旋觉年来怀抱宽。百亩且耕甘自足，数椽聊构蔽风寒。心田要好当先种，门阀宜高待后看。多养龙孙护书屋，个中觞咏日追欢。
送子从学于杨所敬先生舟中勉之
作者：史弼
朝代：明
体裁：七言律诗

送汝从师解我忧，汝心肯体我心否。一篝灯火宜相近，万卷诗书莫与仇。有限光阴留意惜，无穷义理用工求。休云日过还来日，年与时驰易白头。
送子往毗陵吴经历处从师
作者：史弼
朝代：明
体裁：七言律诗

蚩蚩吾子慕高明，涉远相从读一经。萌蘖欲沾时雨泽，布衣惭上德星亭。贤东肯富田文义，老拙当舒魏颗诚。但愿师生无厌倦，云程指引后先行。
韩泷烟雨
作者：史彬
朝代：明
体裁：七言律诗

忆昔昌黎远谪官，道经武水涉层滩。一天烟雨迷空峡，夜半风涛下急湍。树色遥连山色晓，浪花飞作雪花寒。莫言巴蜀多危险，今见韩泷行路难。
宫词
作者：史徐
朝代：明
体裁：七言绝句

玉树花枝过雨稀，不堪减却小腰围。朝来陡觉香罗薄，还著团金旧赐衣。
丁巳正月琵琶张教师来江东白云更与证之
作者：史忠
朝代：明

忽雷曾说郑中丞，不似女郎楼上听。此日白云推却处，痴翁清赏倚银屏。
杂诗四首
作者：史忠
朝代：明

万树深林冻欲僵，高人吟雪坐寒窗。渔翁蓑笠归来晚，欲买前村新酒缸。二月江南花正开，山光欲翠水浮苔。绿阴到处还堪赏，不厌扁舟日日来。雨晴江馆洞云归，桑落人家半掩扉。好是痴翁真不俗，挥毫便作米元晖。痴老平生性癖疏，胸中尘垢半星无。岁寒起坐烧银烛，写个江山雪霁图。
杂诗四首·其一
作者：史忠
朝代：明

万树深林冻欲僵，高人吟雪坐寒窗。渔翁蓑笠归来晚，欲买前村新酒缸。
杂诗四首·其三
作者：史忠
朝代：明

雨晴江馆洞云归，桑落人家半掩扉。好是痴翁真不俗，挥毫便作米元晖。
杂诗四首·其二
作者：史忠
朝代：明

二月江南花正开，山光欲翠水浮苔。绿阴到处还堪赏，不厌扁舟日日来。
杂诗四首·其四
作者：史忠
朝代：明

痴老平生性癖疏，胸中尘垢半星无。岁寒起坐烧银烛，写个江山雪霁图。
竹山
作者：史懋锦
朝代：明

冥搜携伴窥山腹，鬼斧神工眩心目。鼋鼍之窟蛟龙宫，飞仙羽客纷游踪。岿然足山当湖冲，上有古刹淩空蒙。登峰放眼渺无际，浮乾荡坤开心胸。秋云明净秋飙爽，三万六千平入掌。水天相接涵虚无，点点青螺波下上。莫向桃源问仙谷，石床丹灶在幽瞩。谁道竹山无足奇，竹山之奇在山足。
登天坛峰
作者：史敏
朝代：明
体裁：七言律诗

峭山行过几千重，才到天坛第一峰。九夏尚留岩畔雪，万年不老庙前松。珠林日暖翔丹凤，石洞泉寒吼黑龙。有约更期新雨后，短筇来数翠芙蓉。
凌元洞宴集
作者：史旌贤
朝代：明
体裁：五言律诗

洞口移斜日，传杯恋翠微。钟声林外度，樵采晚来稀。法雨轻沾席，慈云半染衣。吾从大夫后，取醉夜忘归。
华严洞
作者：史旌贤
朝代：明
体裁：五言律诗

古洞谁初辟，翛然无住心。偶缘丹灶入，因识白云深。风铎传空谷，松铙落梵音。贤愚如许辈，吾意正萧森。
同沈兵宪狄参戎登嘉善西城玩月
作者：史朝宜
朝代：明
体裁：古风

霜天步凉月，清影上楼白。邀欢命俦侣，金杯当皓魄。举袖翻露滋，引商入云逖。万室烟火收，四顾天寂历。楼高参正中，境峭思方益。人生良宴会，三五不常获。偶惬方成欢，贪趋宁为适。平时所经游，俯仰成今昔。气缘览眺高，情由拘挛侧。参军美情性，沈侯固远识。酒至每自斟，兴来呼五塞。而予不解饮，强半聊自力。即事真堪咋，拍肩比莫逆。火明楼下山，宾散湖上鹢。今夕虽同游，明朝各异即。不作久流连，因以长相忆。
兴济夜泊
作者：史杰
朝代：明

画舫依官渡，天空暮霭收。远钟城外寺，近火水边楼。暝色连村暗，波光带月流。谁将桓氏笛，吹起古今愁。
挽陈处士
作者：史杰
朝代：明
体裁：七言律诗

买断溪山远避名，白云常日护茅亭。老来不试屠龙技，死去惟存《相鹤经》。阶下苔痕空自绿，帘前芳草为谁青。路人欲问平生事，光照幽阡太史铭。
沭阳郭外访克礼
作者：史杰
朝代：明
体裁：五言律诗

公暇多幽兴，来寻处士家。柳阴晴障日，花气暖蒸霞。地接青郊迥，门临小径斜。主人能爱客，汲水煮新茶。
竹石图
作者：史杰
朝代：明
体裁：七言绝句

雨馀苔石净无泥，翠影参差夕照低。记得推篷湘水曲，满林秋色鹧鸪啼。
芜城别唐宗吉
作者：史杰
朝代：明
体裁：七言绝句

扬子桥头涨渌波，分携无那故人何。明朝相忆重回首，莫厌江云岭树多。
赠溓上人
作者：史杰
朝代：明
体裁：七言绝句

踏破苔花满径斑，远寻兰若向溪山。高僧自得无生趣，门掩松阴尽日闲。
过曲阜谒孔庙
作者：史杰
朝代：明
体裁：七言绝句

巍巍万古灵光殿，碧瓦朱甍炫彩霞。留得手栽千尺桧，绿云长护鲁东家。
又·其一
作者：史监
朝代：明
体裁：七言律诗

南天翠拔耸高台，图画悬天一幅开。有路层崖皆立石，无枝古树半成苔。潭龙起处电光走，木客吟时山雨来。俯仰独怀千古意，诗成倚杖漫徘徊。
又·其三
作者：史监
朝代：明
体裁：七言律诗

攀萝扪磴上崔巍，十步丹梯九折回。夜静高峰先见日，云深阴洞自藏雷。飞泉影落银千丈，老桂香分露一杯。到此都忘尘土念，争教心虑不成灰。
又·其二
作者：史监
朝代：明
体裁：七言律诗

西台屹立逼穹苍，紫翠遥分太白傍。天设奇峰卑两晋，神开金阁镇殊方。洞霞结彩春无际，琪树生花夜亦香。东望海门如咫尺，月明银界吐珠光。
又·其五
作者：史监
朝代：明
体裁：七言律诗

悬崖峭壁势凌虚，中有金仙遁迹居。天近星河常掩映，云深草木自扶疏。六时花雨含香落，五夜神光带月舒。绝顶登临飞鸟外，一声长啸海天馀。
又·其四
作者：史监
朝代：明
体裁：七言律诗

上方楼阁耸奇观，金磬泠泠度翠峦。深树浮岚晴带雨，阴崖积雪夏生寒。鳌行奰屃星辰近，云起氤氲宇宙宽。何处紫箫吹落月，不胜清思绕岩端。
闺思
作者：史羊生
朝代：明
体裁：七言绝句

秋来庭院夜生凉，络纬声多思更长。莫向交河啼汉垒，寒衣捣尽未成装。
古意
作者：史自守
朝代：明
体裁：古风

新郎卜远行，风雨阻去骑。安得再风雨，来朝犹未去。云锦靓秋风，白露沁芙蓉。芙蓉香未减，内有心重重。
季春书怀
作者：史自守
朝代：明
体裁：五言律诗

东郊初日霁，四旷绝嚣尘。老至犹为客，花残已过春。青衫沾泪湿，白发夹愁新。未了平生业，乾坤耐此身。
彭墓山居
作者：史自守
朝代：明
体裁：七言律诗

生平性癖乐幽居，彭墓山中自结庐。春屋频篘留客酒，夜窗远作寄僧书。松阴织户寒犹重，岚气侵衣午未除。谁笑陆沉归旧隐，王门应懒曳长裾。
白头吟
作者：史自守
朝代：明
体裁：古风

白头吟，与君结发为同心。越罗新裁鹦鹉绿，宝钗斜亸凤凰金。蛾眉湾湾艳晓月，春风环佩飘飖音。合欢携手步庭下，月明笑语花阴阴。此时恩爱期白首，岂意君心辄相负。出门马足疾如飞，挥金长醉青楼酒。专房割爱妾身孤，妾孤遥羡鸳鸯偶。罗襦未暗玉珥明，妾心恋君君无情。泥沙纷纷团不就，虫丝缕缕织不成。郎君此去重还家，梦中笑看菖蒲花。
秋日
作者：史自守
朝代：明
体裁：五言律诗

泬寥天气静，独坐启郊扉。月淡桂花发，风清豆叶稀。秋樊怜鹤瘦，晚钓忆鱼肥。久混红尘迹，登高欲振衣。
赠肃斋李先生
作者：史自守
朝代：明
体裁：五言律诗

不出非无故，曾将世态论。布衣如可贱，风节孰为尊。有托吟梁父，无求隐鹿门。白云飞满目，消息任乾坤。
过石碑村居
作者：史自守
朝代：明
体裁：七言律诗

晴原蔓草路横斜，寂莫依稀隐士家。山槛雨霏归燕子，篱门风软落桐花。床边珠滴春篘酒，灯下尘飞夜碾茶。白叟不知京洛事，瓦盆竹几乐年华。
题画
作者：史自守
朝代：明
体裁：古风

门前有溪溪最小，坐对小溪兴不少。溪口天濛雨亦奇，溪面日浮晴更好。芙蕖开遍柳叶长，鸬鹚乳下双鸳鸯。鸬鹚背拂柳叶影，鸳鸯口唼芙蕖香。画桨轻摇放舟去，鲤鱼吹浪浪花细。石湾递出棹歌声，老树斜临波浅处。溪源活活来未巳，鱼箔鸥巢对溪渚。须知溪小受天多，倒浸明河几千里。
游少林
作者：史褒善
朝代：明
体裁：七言律诗

偶因行部陟嵩岑，暂驻肩舆访少林。前代古碑苍藓合，上方精舍白云深。山腰雨过龙归洞，树杪风清鸟弄音。一宿顿忘尘俗虑，雅怀浑觉似禅心。
万松轩为杨宗彝赋
作者：史谨
朝代：明

万个长松绕屋青，倚阑如在草玄亭。秋声出树晓无迹，云气入帘风满庭。花脱故枝堪酿酒，鹤眠高顶自梳翎。他年许我相邻住，同把长镵采茯苓。
下马坡
作者：史谨
朝代：明

危峰戴孤驿，微路挂绝顶。萧萧林影交，惨惨日色冥。经过必下马，同行不堪并。虽云有骐骥，健步何由骋。俯首视平川，落落深如阱。顾兹间关际，岂不念乡井。少憩嘉木阴，神魂觉苏醒。松风萧瑟来，吹我衣裳冷。缅想青云衢，默默徒延哽。
东郊行
作者：史谨
朝代：明

君不见昆明池东一片土，半是桑麻半陵墓。华屋山邱今古人，长夜漫漫终不寤。残魂零落无所依，白草黄沙共朝暮。乡关近者凭谁诉，远者多年未闻讣。可怜白骨陷重泉，亲老儿单岂能顾。阴风惨惨集乌鸢，落日萧萧走狐兔。断碑无文牛砺角，野烧穿林烟结雾。应笑人生不识察，黄金愈多心愈慕。百年到底将如何，贵贱皆为草头露。
中秋夜对月
作者：史谨
朝代：明

一池树影压青天，万籁无声月正圆。多少词臣争折桂，不知谁在郤诜先。
九日
作者：史谨
朝代：明

万里飘零十二秋，不堪频倚夕阳楼。壮怀空掷班超笔，久客谁怜季子裘。瘴雨蛮烟朝暮景，平芜蔓草古今愁。酒酣欲尽登高兴，强折黄花插满头。
九日
作者：史谨
朝代：明

乌帽笼头发似银，厌骑羸马踏红尘。今朝又醉秦淮酒，共插黄花少故人。
九日
作者：史谨
朝代：明

病骨秋来似冻蝇，好山空忆去年登。今朝对景成惆怅，勉上西楼第一层。碧阑干外楚江滨，一片秋光雨后新。多少登高林下客，不知谁是去年人。
九日·其一
作者：史谨
朝代：明

病骨秋来似冻蝇，好山空忆去年登。今朝对景成惆怅，勉上西楼第一层。
九日·其二
作者：史谨
朝代：明

碧阑干外楚江滨，一片秋光雨后新。多少登高林下客，不知谁是去年人。
九日吴羽士招饮
作者：史谨
朝代：明

列坐古松根，莓苔作锦茵。共倾黄菊酒，半是白头人。野色轻笼雾，秋光不染尘。兴来同一醉，何必正乌巾。
九日次周县宰韵
作者：史谨
朝代：明

映水芙蓉簇绛霞，水边开宴坐临花。秋娘老去风流尽，系臂犹悬一缕纱。
九日游云南太华寺
作者：史谨
朝代：明

滇阳十载过重阳，忘却登高在异乡。红叶山川多胜槩，金仙楼阁自凄凉。逢僧尽是能诗客，邀我同登选佛场。回首故园天万里，剑峰处处割愁肠。
九月一日过长沙
作者：史谨
朝代：明

去岁今朝入大梁，今秋今夕渡潇湘。乾坤万里双蓬鬓，烟雨孤舟一醉乡。子鵩赋成悲贾谊，霜筠泪在忆娥皇。未知九日经何处，赢得江湖说漫郎。
九江周广文松隐轩
作者：史谨
朝代：明

濂溪云孙号松隐，平生爱松不爱窘。一轩深构万松间，掌管林泉事幽屏。常嗔稚子问生涯，每接山翁醉吟咏。老鹤梳翎立故巢，闲云不雨栖高顶。昔年约我为比邻，青袍尚被烟霞身。今日经过纵谈笑，坐我石磴如巢云。涛响应疑九江阔，势高不见庐山尊。乃知梁栋在郊薮，未入廊庙随荆榛。忽辱高情慰怀抱，日暮开筵面芳草。东风吹雨过林梢，一片徂徕碧云绕。
书铁炉驿
作者：史谨
朝代：明

铜鼓营前日欲西，铁炉冈下鹧鸪啼。却怜迢递南来使，万壑千崖入宁溪。
云南
作者：史谨
朝代：明

城南双塔高嵯峨，城北千山如涌波。隔断中原万馀里，耳边无处闻弦歌。我来正值兵戈后，厌听边声出刁斗。壮士沈雄细柳营，岂效棘门空赳赳。金戈铁马拥云雾，顾尔群凶如培塿。军中大将汉武侯，气吐虹霓横素秋。七擒七纵平其酋，杀气惨淡空中收。群氓趁虚出方物，蒟酱莋马随氂牛。蛮语侏离若禽鸟，笑听华言不谙晓。纵横跋扈无尊卑，翻觉王臣眼中小。回首令人忆中国，拔剑高歌倚天立。碧鸡苍苍元气湿，梁王宫殿为荆棘。鹧鸪朝鸣狐夜集，金满床头总何益。不如一醉杏花村，濯足昆明看山色。
云潜
作者：史谨
朝代：明

君不见金华山中牧羊子，踪迹何曾到城市。一身深隐万重云，天地为家任生死。朝飧九节蒲，暮采五粒松。或招安期生，乘云访壶公。道逢赤松子，翩翩来九峰。醉拂松花卧松影，白云为衾石为枕，恍疑身在水晶宫。梦断瑶台不知冷，结庐白云里，逍遥白云中。咽漱元气，呼吸清风。与道翱翔，变化无穷。吁嗟黄公不可从，钟鼎山林各天性，我欲献赋蓬莱宫。
人日过石头城
作者：史谨
朝代：明

今岁喜逢人日晴，老夫乘兴出郊行。孤云作伴随藜杖，一路看山到石城。烟草暗埋周顗恨，荒村犹负莫愁名。蜀州刺史今何在，无复题诗慰客情。
元夕宴史广文宅
作者：史谨
朝代：明

五十年馀鹤发翁，喜逢今夕宴黉宫。雕阑月转三更后，火树花开一气中。歌吹暗惊幽鸟梦，炉烟轻度落梅风。座中俱是天涯客，安得明年此会同。
元日寓意
作者：史谨
朝代：明

试捲湘帘雪已晴，北风犹作怒涛声。池冰映日铺云母，檐溜乘寒结水精。归老已无霄汉志，择交因见死生情。扶筇起傍梅花立，数萼含香尚未倾。
兰竹图
作者：史谨
朝代：明

采采石上兰，萧萧水边竹。各抱夷齐心，清风激流俗。
写怀
作者：史谨
朝代：明

四十馀年多病身，厌骑驽马踏红尘。明朝欲挂朝冠去，神武门前未许人。
冶城山对月
作者：史谨
朝代：明

松露垂珠滴紫苔，长空万里绝纤埃。未闻萧史吹笙过，先见嫦娥送月来。老鹤梦随天籁醒，野猿声入楚云哀。此时得会陶弘景，共驭飙轮出九垓。
凝翠轩为丁子刚作
作者：史谨
朝代：明

曲曲雕阑锁翠云，湘帘高捲四无邻。绿阴到座日当午，苍雪堕衣秋满身。风响佩环惊宿凤，地深苔藓绝香轮。老来袁粲思吟赏，直造何曾问主人。
出巫峡
作者：史谨
朝代：明

历险下中流，非同雪夜舟。滩声两岸石，枫叶万家秋。云雨襄王梦，江山宋玉愁。一时经数驿，几日到神州。
别陆伯瞻
作者：史谨
朝代：明

吕公矶畔汉江东，偶值云间陆士龙。海上几年推独步，天涯今日又相逢。江枫换色秋容老，山雨催诗别兴浓。我向淮南君适楚，夕阳回首隔千峰。
到任席间呈府中僚友
作者：史谨
朝代：明

六品初除入应天，府中僚友尽英贤。循良总出龚黄右，契合应居管鲍前。愧我不才沾圣泽，感君留意锡长筵。谁知万里青田鹤，得与鹓鸾会日边。
午日瞿塘观竞渡
作者：史谨
朝代：明

龙舟一叶戏苍茫，画楫齐操忽怒泷。俄顷翻身葬鱼腹，醉魂惭诉汨罗江。
南浦渔舟
作者：史谨
朝代：明

纵横如叶傍汀沙，谁识张骞海上槎。白鹭行边长作市，黄芦深处即为家。云迷短棹穿荷叶，笛弄西风起浪花。几度雨晴归晒网，鸳鸯浦口夕阳斜。
卧游轩为曾日章赋
作者：史谨
朝代：明

先生足迹半天下，行高翻觉交游寡。万里相逢滇海滨，华发萧萧不盈把。筑室螺峰遍卧游，眼底荣枯塞翁马。长松夹道青摩空，松下偃息羲皇同。一时复起□□□，□□□□□□□。
友耕堂
作者：史谨
朝代：明

屏迹西畴远避名，眼中世事羽毛轻。犁锄作伴无荣辱，仁义为途绝送迎。万叠好山牛背看，一蓑春雨陇头耕。有人荷钁来相访，不是严光即管宁。
口号次韵
作者：史谨
朝代：明

万壑烟岚昼未乾，半空和翠滴衣寒。老夫至此还吟眺，系马松阴暂卸鞍。
听琴
作者：史谨
朝代：明

高堂流月明，万籁不到耳。座中有客元龙孙，为我焚香弹绿绮。初调春鸟鸣，宛转似得春风情。再弄秋风起，离鸿声断衡阳渚。师孔虽云亡，君今得其旨。须臾忽变风雨来，飞湍急濑争喧豗。又变文姬胡笳拍中语，离车出关声绕指。移宫换羽恨绵绵，尽在君臣数弦里。猗兰久不操，大雅久不闻。请君为我拂拭弹南薰，使我一听清心魂，落花飞絮春纷纷。
和御医张逢吉韵
作者：史谨
朝代：明

霄汉程途任去留，故山谁伴赤松游。百年行李双龙剑，一代文章五凤楼。扈驾惯骑天厩马，在官难狎海门鸥。长安道上春风里，邂逅相看尽白头。
和谢同知九日陪铁史宴湖亭
作者：史谨
朝代：明

会稽铁史谪仙才，共宴湖亭菊正开。远水接天飞白雁，好山倒影落金杯。已同谢朓题诗毕，不见王弘送酒来。犹忆去年沈醉后，铁龙吹上越王台。
四景为主事司叔端赋 其一 黉舍穷经
作者：史谨
朝代：明

身寄黉宫岁月深，六经奥旨足搜寻。曾闻太乙燃藜夜，因识先生苦用心。耳目渐知霄汉近，头颅未受雪霜侵。明年拟谒金銮去，仙桂飘香满上林。
四景为主事司叔端赋 其三 银台观政
作者：史谨
朝代：明

夜亲灯火究遗经，朝列台端近上卿。岂惜勤劳观异政，要成功业化苍生。声名渐觉如山重，怀抱从来似水清。他日定随鹓鹭去，五云深处沐恩荣。
四景为主事司叔端赋 其二 蟾宫折桂
作者：史谨
朝代：明

十载寒窗业已成，远携书剑入蓬瀛。一枝丹桂鳌头折，万里青云足下生。壮志不随秋色老，恩袍遥映日华明。郤诜去后无消息，君复当居第一名。
四景为主事司叔端赋 其四 粉署含章
作者：史谨
朝代：明

男子从来志四方，胸含至德已成章。昔年曾览银台政，今日应为粉署郎。剑在丰城终变化，珠藏合浦自辉光。一朝养就凌霄翮，伫看飞腾入庙廊。
四景为主事司叔端赋·黉舍穷经
作者：史谨
朝代：明

身寄黉宫岁月深，六经奥旨足搜寻。曾闻太乙燃藜夜，因识先生苦用心。耳目渐知霄汉近，头颅未受雪霜侵。明年拟谒金銮去，仙桂飘香满上林。十载寒窗业已成，远携书剑入蓬瀛。一枝丹桂鳌头折，万里青云足下生。壮志不随秋色老，恩袍遥映日华明。郤诜去后无消息，君复当居第一名。夜亲灯火究遗经，朝列台端近上卿。岂惜勤劳观异政，要成功业化苍生。声名渐觉如山重，怀抱从来似水清。他日定随鹓鹭去，五云深处沐恩荣。男子从来志四方，胸含至德已成章。昔年曾览银台政，今日应为粉署郎。剑在丰城终变化，珠藏合浦自辉光。一朝养就凌霄翮，伫看飞腾入庙廊。
墨梅
作者：史谨
朝代：明

渴龙夜饮鹅池水，喷落孤山雪后枝。不是清香暗浮动，黄昏庭院有谁知。
复古堂为江文初赋
作者：史谨
朝代：明

司谏云孙鬓已斑，往来湖海不辞难。新居搆近三天竺，故国遥临七里滩。别后几番劳梦寐，归时还欲制纶竿。一生自有松篁操，合向林泉老岁寒。
夏日睡起
作者：史谨
朝代：明

清夏昼方永，斋居寡纷萦。高树落圆阴，好鸟流远声。对此孰云遣，睡恬惬中情。非效宰予寝，自得庄周灵。适与幽独会，栩栩梦友生。正叙契阔言，觉来邈无凭。处世固如此，慎勿劳吾形。
夔府
作者：史谨
朝代：明

险过咸阳百二关，扪萝犹忆旧时攀。却怜井底公孙述，虚筑层城据此山。
奉天殿早朝
作者：史谨
朝代：明

隔花初扣景阳钟，济济千官谒汉宫。香动椒兰浮仗外，身随鹓鹭入班中。采霞渐出瀛洲曙，玉佩齐鸣上苑风。同祝君王千万寿，声回嵩祝接层空。
奉天殿朝回
作者：史谨
朝代：明

春风淡荡御烟微，玉佩成行柳下归。共浴恩波还共散，紫薇花下换朝衣。
客中寒食
作者：史谨
朝代：明

天地一身在，头颅五十过。流年消壮志，旧业寄烟波。春色花边尽，莺声柳外多。无家拜先垄，空有泪成河。
客夜
作者：史谨
朝代：明

雁叫寒空月满江，无边乡思正难降。西风不待人驱遣，又送秋声入夜窗。
宣和金桃鹦鹉图
作者：史谨
朝代：明

叶底金桃似弹悬，陇禽双啄味初全。披图自识宣和笔，流落人间几百年。
宴王将军宅
作者：史谨
朝代：明

甲第俯南郊，将军屡见招。地连吴分野，人似汉嫖姚。岭树红相合，庭松翠不凋。兴来移席饮，踏月夜吹箫。
宴甘氏梅雪轩
作者：史谨
朝代：明

朝来领鹤访林逋，六出飞琼满径铺。玉树有花春寂寞，碧窗无影画模糊。眼中顿觉添奇观，席上还堪著老夫。元是水晶宫里客，置身今夕在冰壶。
宿山家
作者：史谨
朝代：明

落叶飘红覆茅屋，哓步层冈纵吟目。前山后山相倚伏，东村西坞皆樵牧。童稚长闲税粮足，身无羁绊如野鹿。白头老翁过淳朴，邀我松阴具醽醁。盘中之殽但黄独，自云僻处非城郭。劝我加飧当粱肉，物虽伤廉情匪薄。醉来欲卧无茵褥，梦绕烟萝枕云宿。
宿洞庭庙
作者：史谨
朝代：明

山势如龙入洞庭，仙人楼阁倚青冥。钟声缥缈连三界，云气苍茫护六丁。蝴蝶梦回山月晓，鲤鱼风起浪花腥。无因得受还丹术，自把长镵采茯苓。
宿鼎湖
作者：史谨
朝代：明

万里东归客，今宵宿鼎湖。野禽鸣渴旦，邻境接苍梧。多病閒诗侣，长醒厌酒徒。回看天际月，同我寸心孤。
寄助教史九韶
作者：史谨
朝代：明

君卧湘江已十年，我今犹住五云边。溧阳分派元同谱，行李随身各旧毡。松下长留看院鹤，客边谁送买山钱。隆兴宸翰须珍重，夜夜奎光烛九天。老气如云不受羁，挈家遥向五湖西。青蒲尚忆先翁谏，丹桂难忘御手题。海国音书无雁寄，烟萝门巷有猿啼。明朝理棹来相访，应把潇湘作剡溪。
寄助教史九韶·其一
作者：史谨
朝代：明

君卧湘江已十年，我今犹住五云边。溧阳分派元同谱，行李随身各旧毡。松下长留看院鹤，客边谁送买山钱。隆兴宸翰须珍重，夜夜奎光烛九天。
寄助教史九韶·其二
作者：史谨
朝代：明

老气如云不受羁，挈家遥向五湖西。青蒲尚忆先翁谏，丹桂难忘御手题。海国音书无雁寄，烟萝门巷有猿啼。明朝理棹来相访，应把潇湘作剡溪。
寄叔端司相公
作者：史谨
朝代：明

忆乘巨浪出云津，竟逐风雷过禹门。身带卿云登粉署，座留仙客醉金樽。夜深不作烟霞梦，天近常沾雨露恩。感激高情遥念我，几番骑马到孤村。
寄徐德器
作者：史谨
朝代：明

石头城下楚江边，有客言回鄂渚船。寄语故人徐孺子，白头相见在何年。君居鄂渚我秦淮，每辱鱼笺慰客怀。何日相逢重握手，山南山北试青鞋。
寄徐德器·其一
作者：史谨
朝代：明

石头城下楚江边，有客言回鄂渚船。寄语故人徐孺子，白头相见在何年。
寄徐德器·其二
作者：史谨
朝代：明

君居鄂渚我秦淮，每辱鱼笺慰客怀。何日相逢重握手，山南山北试青鞋。
寄思闇吴相公
作者：史谨
朝代：明

气吐虹霓两鬓皤，远临钟阜驻鸣珂。霜飞绣斧豺狼息，天近乌台雨露多。自有丹心扶日月，已无清梦入烟萝。几番山岳曾摇动，因向都亭揽辔过。
寄滁州陈太守
作者：史谨
朝代：明

名重江湖历事多，醉翁亭下驻鸣珂。一书不负儿童约，五裤重闻父老歌。目断华山频入梦，心同淮水净无波。他年报政趋金马，驿路争看皂盖过。
寄王东白次韵
作者：史谨
朝代：明

东望三茅归兴浓，罗衣元不受霜风。放歌空谷长骑虎，濯足秋潭不避龙。炉里有丹双鬓绿，日边栽杏万株红。几番采药云深去，白鹤看家似玉童。
寄袁外史
作者：史谨
朝代：明

黄金散尽鬓双皤，醉倚东风强笑歌。诗酒光阴应有限，江湖耆旧已无多。春回药草庭交翠，暝入窗纱竹满坡。此际深怀袁外史，青牛何日到烟萝。
寄郭挥使
作者：史谨
朝代：明

君到金台已暮秋，鹓鸾同集凤池头。不知野老含情处，日落秦淮独倚楼。
寄静学蒋院判次韵
作者：史谨
朝代：明

白发相如兴欲飘，毫端才气接神飙。丹心捧日朝临殿，玉佩穿花午散朝。为伴但知龙剑在，看山未惜马蹄遥。醉来或坐溪边石，唤取东坡贮月瓢。红叶纷纷槛外飘，忽惊庭树起商飙。貂裘季子怀乡国，鹤发文翁老汉朝。衣带卿云三岛近，梦回宾馆一身遥。何时拂袖南归日，共醉安期海上瓢。
寄静学蒋院判次韵·其一
作者：史谨
朝代：明

白发相如兴欲飘，毫端才气接神飙。丹心捧日朝临殿，玉佩穿花午散朝。为伴但知龙剑在，看山未惜马蹄遥。醉来或坐溪边石，唤取东坡贮月瓢。
寄静学蒋院判次韵·其二
作者：史谨
朝代：明

红叶纷纷槛外飘，忽惊庭树起商飙。貂裘季子怀乡国，鹤发文翁老汉朝。衣带卿云三岛近，梦回宾馆一身遥。何时拂袖南归日，共醉安期海上瓢。
寄题平仲微松雨轩
作者：史谨
朝代：明

绕屋长松数里深，楼船载雨忆登临。钱塘水阔吞鲸海，天目山高冠虎林。草色帘栊烟淡淡，秋声楼阁翠沉沉。欲期剪韭思重到，三十年来负此心。
寓意
作者：史谨
朝代：明

微云敛雨天气清，松声出树秋泠泠。窗户长含薜萝色，溪流或带蛟龙腥。一官到手不可避，万事投我徒劳形。飘然曳杖出门去，无数好山江上青。
寿萱堂为陈公鼐赋
作者：史谨
朝代：明

闻君裔出元龙后，家住毗陵岁云久。新筑高堂扁寿萱，种萱无数开当牖。花间献寿列璚筵，日照斑衣锦云覆。翡翠盘行阿母桃，水晶杯汎麻姑酒。慈颜有喜风生席，一片萱花共春色。试听诸孙祝眉寿，笑看蓟子摩铜狄。吴山对面天与高，越女停歌鹤同立。君家孝悌人间识，共保慈颜比金石。年年献寿向花间，回首椿庭泪沾臆。
寿藏为顾静趣赋
作者：史谨
朝代：明

预寻一穴近西州，松梓苍苍接素秋。举世有谁曾不死，此身于我复何忧。穿林每设生前祭，与客当从醉里游。多少学仙头白士，至今无处觅瀛洲。
寿述夫次韵
作者：史谨
朝代：明

置身岩壑养修龄，大器终须待晚成。学继紫阳传二子，席悬绛帐坐三经。螺杯献酒逢华诞，鹤发同筵叙旧情。歌罢鹿鸣微醉后，碧桃花外月初生。石比心肠鹤比龄，内丹养就外丹成。三偷桃子怜方朔，重识麻姑许蔡经。细雨落花寒食节，平芜蔓草异乡情。明年此日重相庆，只恐青云足下生。
寿述夫次韵·其一
作者：史谨
朝代：明

置身岩壑养修龄，大器终须待晚成。学继紫阳传二子，席悬绛帐坐三经。螺杯献酒逢华诞，鹤发同筵叙旧情。歌罢鹿鸣微醉后，碧桃花外月初生。
寿述夫次韵·其二
作者：史谨
朝代：明
体裁：诗

石比心肠鹤比龄，内丹养就外丹成。三偷桃子怜方朔，重识麻姑许蔡经。细雨落花寒食节，平芜蔓草异乡情。明年此日重相庆，只恐青云足下生。
小孤山
作者：史谨
朝代：明

江汉东来第一关，孤高如剑许猿攀。云深知有仙娥庙，落日钟声出半山。
屈原庙
作者：史谨
朝代：明

江边遗庙掩松筠，檐际云霞互吐吞。地接武关龙去远，枭临阿阁凤难存。湘兰日老春风佩，楚些谁招月夜魂。留得生前诸制作，千年光焰烛乾坤。
山居和茅山张外史韵
作者：史谨
朝代：明

长松阴处藓斑斑，松下柴门昼不关。一片山光来鸟背，数声渔唱隔溪湾。洞天不雨云常湿，阆苑无书鹤自閒。忆访茅君骑虎去，紫箫吹月过前山。
山房独坐次韵
作者：史谨
朝代：明

一身苦无蒂，两鬓霜华侵。大药虽可饵，筋力终难任。因之倦遨游，断此来去心。危坐见钟山，烟萝郁沈沈。草堂虽已矣，胜槩犹至今。对景沽浊醪，自酌还自斟。既非高阳徒，肯效庄舄吟。野菊散幽香，清风涤烦襟。日暮兴已阑，脱巾挂松阴。云端见飞鸟，东西各投林。微物尚有托，归途邈难寻。默然忽自怡，耳畔闻跫音。
山斋寓意
作者：史谨
朝代：明

幽轩俯碧涧，潇洒异风俗。门巷绝轮鞅，庭除带松菊。虽云世虑远，委弃同草木。腊社会高年，晨昏课童仆。谬蒙朝士荐，被此微名缚。自惭樗散才，束带事简牍。一朝念归旋，挥手谢鸿鹄。万事忽若遗，忻然恣游瞩。烟霞不改色，流水清可濯。贵贱只如此，长歌候樵牧。
峡中和裴日英韵
作者：史谨
朝代：明

酒酣聊复岸乌纱，影堕船窗见落花。雪浪堆中经万里，野猿声里过三巴。相刘诸葛非凡器，帝蜀公孙是井蛙。我向百蛮君入楚，片时分手各天涯。
废宅梅花
作者：史谨
朝代：明

门径萧然遍草莱，寒梅一树倚风开。可怜香影无人顾，只有山禽自往来。
张飞庙
作者：史谨
朝代：明

威名垂万古，勇力冠当时。义释巴东守，身倾帐下儿。荒祠临涧壑，高树拥旌旗。回首三分国，何人赋黍离。
归田
作者：史谨
朝代：明

拂袖归来梦始安，貂裘敝尽雪盈冠。一林柿叶供书翰，两部蛙声不属官。佳境渐从閒处入，老怀应比旧时宽。山房酿得松花酒，长供渔樵作淡欢。
得家书
作者：史谨
朝代：明

万里来从青海头，开封未读泪先流。书中不尽心中事，只恐看时我更愁。
御柳
作者：史谨
朝代：明

暝接长门锁凤池，青青总是向阳枝。花飞阁道春云度，阴转宫廊淑景移。黛色参差凝雨露，翠条摇曳拂旌旗。一生只被东风恼，不与人间赠别离。
忆家二首
作者：史谨
朝代：明

新霁飏林初，蘋花贴岸舒。故乡今夜月，犹得照孤庐。树拥溪边阁，山浮雨后岚。白头归未得，画里望江南。
忆家二首·其一
作者：史谨
朝代：明

新霁飏林初，蘋花贴岸舒。故乡今夜月，犹得照孤庐。
忆家二首·其二
作者：史谨
朝代：明

树拥溪边阁，山浮雨后岚。白头归未得，画里望江南。
怀郭挥使
作者：史谨
朝代：明

池上芙蓉尽著花，树头霜叶半成霞。此时遥想金台客，日倚阑干望翠华。
慈乐堂
作者：史谨
朝代：明

庭前萱草翠离离，堂上慈亲鹤发垂。花覆板舆春宴后，鹤迎苔砌晚游时。两行玉树冰霜洁，万朵蟠桃日月迟。见说飞仙来献寿，凤笙龙管隔云吹。
戏赠刘公子
作者：史谨
朝代：明

我挂朝冠事远游，君居建业近瀛洲。朱颜不作麒麟楦，白日都消燕子楼。云锁涧松迷鹤睡，雨添春水带花流。今朝已息天台念，仙籍无人肯见收。
扇上梅花
作者：史谨
朝代：明

月满长空夜气寒，暗香微度碧阑干。翠禽唤醒罗浮梦，折得南枝掌上看。
挽景文伟
作者：史谨
朝代：明

绝域归来几万程，偶婴斯疾卧延平。青骡忽报蓉城去，白鹤空依蕙帐鸣。驿路断云随旅榇，关河落日照铭旌。今朝归葬吴山侧，泪洒鸡坛忆旧盟。
挽沈大年
作者：史谨
朝代：明

在世谁无死，惟公实可怜。两丧犹未举，一疾竟长捐。祸福元相倚，存亡亦付天。新阡淮海北，旧隐石城边。泪洒延陵剑，心摧子敬毡。云山含爽气，野树黯秋烟。壮笔遗鹦鹉，衷情托杜鹃。丹房尘漠漠，华表月娟娟。幕府哀刘表，词林失仲宣。愁看行乐处，芳草日芊芊。
挽蒋静学院判
作者：史谨
朝代：明

郭隗台边海子濆，丹房寂寂锁秋云。报君未遂生前志，归葬重承死后恩。墓夹松楸深雨露，名因赋颂满乾坤。尚遗三径钟山下，忍听仙禽唳夕曛。
挽郑母崔氏
作者：史谨
朝代：明

身寄闺房七十年，偶婴斯疾竟长捐。罗帏空掩梧桐月，泉室寒封薜荔烟。黄鹄有歌传死后，采鸾窥镜忆生前。束刍未及升堂置，目断湖山一惘然。
挽鄱阳屈孺人
作者：史谨
朝代：明

鹤发萧萧雪满肩，偶婴斯疾竟长捐。尘迷宝镜鸾无影，梦断瑶池骨已仙。薜荔帘栊添暝色，梧桐院落冷秋烟。老来愧我长为客，何日生刍置墓前。
挽黄仲量
作者：史谨
朝代：明

一冬卧病楚江边，忽跨青骡入紫烟。举世有谁曾不死，先生于我独堪怜。魂归故国三千里，身寄儒林五十年。今日吞声向萝屋，不知清泪落寒毡。
捣衣曲
作者：史谨
朝代：明

西风落梧桐，凉透纱窗里。无限玉关情，暗逐风声起。梧桐落尽芙蓉衰，含愁强整边城衣。妾心如丝为君理，头绪虽多终自持。箧笥纷纷出素帛，染紫翻红费颜色。双杵捣砧空外鸣，声声尽是闺中力。火燃金斗熨贴平，纫针补缀对短檠。自把腰身试宽窄，恐君不称平生情。妾心用尽君应识，愿君著时须爱惜。
掬月轩
作者：史谨
朝代：明

阑外芳塘半亩宽，波心月上涌金盘。酒醒盥漱天光里，捧得银蟾掌上看。
摩尼岭
作者：史谨
朝代：明

昔闻摩尼岭，今次摩尼驿。自分天地来，险障西南域。山高日色冷，悲风惨松柏。人烟渺何处，我心恒戚戚。空畏豺虎飧，行人自相食。吁嗟微命存，苦被瘴疠袭。生者含疮痍，死者委荆棘。骨肉不相保，弃掷如瓦砾。眷兹飘零际，沈痛迫胸臆。去家日已远，前程杳难极。蔽体无完衣，充肠但梨栗。徘徊秋风前，倚剑三叹息。
日晷为布政张紞赋
作者：史谨
朝代：明

刻石为盘旨趣深，循环消息系分阴。一弹指内成朝暮，十二时中换古今。静递青春回禁柳，暗移白发上朝簪。阳城旧制今零落，谁识周公苦用心。
早春登楼次金文鼎韵
作者：史谨
朝代：明

历尽崎岖鬓已斑，夕阳楼上倚层阑。关心尚怯瞿唐险，出路休歌蜀道难。竹本龙钟犹傲雪，柳能媚妩不禁寒。只今四海升平日，何待区区上治安。
早朝
作者：史谨
朝代：明

迢迢紫陌动鸣珂，不断香风透越罗。龙虎山川分曙早，凤凰楼阁受春多。钟声远度青冥阔，云影高移采仗过。自笑白蘋洲畔客，偶陪鹓鹭浴恩波。
春山行乐图
作者：史谨
朝代：明

四海无波六合清，诸公乘暇乐升平。杏花村外东风里，醉拂吟鞭并辔行。
春晖堂
作者：史谨
朝代：明

旸谷云关曙色浓，苍苍初日映帘栊。暖升寥廓春无际，花压阑干影万重。喜奉慈帏荣暮景，还凭大药驻衰容。登堂此日来称寿，愿比虞山第一峰。